H2H Fudbal Archives - Stranica 175 od 177 - Sportske novosti\nNaslovna Fudbal H2H Fudbal Stranica 175\nSlavili su već 10 puta u nizu, a kvota na njihovu pobedu je čak...\nH2H Fudbal DusanFutog - 31 avgusta, 2018\nDanas od 20 časova i 45 minuta na programu je meč 30. kola irske Premier Division u kojoj će se sastati Derry City i Bohemians. Derry City se trenutno nalazi na 5. mestu (od ukupno 10) sa 39 bodova iz 29...\nBorba za vrh tabele donosi nam efikasan meč?!\nDanas od 19 sati i 10 minuta odigraće se utakmica 6. kola austrijske 2. Lige u kojoj će se sastati Kapfenberg i Wattens. Kapfenberg se trenutno nalazi na 3. poziciji (od ukupno 16) sa 10 bodova iz 5 odigranih utakmica, a...\nDomaćin redovno slavi na svom terenu protiv današnjeg gosta!\nH2H Fudbal Milos - 30 avgusta, 2018\nDanas od 18:15 igra se prvo kolo Prve lige Saudijske Arabije, a duel između Al Vahhda Meke i Al Hazma, predstavljaće reprizu prošlogodišnjeg derbija Druge lige. Al Vahda iz Meke je zauzela prvo mesto sa skorom 17-7-6 uz gol razliku...\nGolovi neće izostati?\nH2H Fudbal Holiday - 30 avgusta, 2018\nU okviru 19. kola drugog ranga islandskog fudbala "Inkasso-deildin" sastaju se timovi, IR Reykjavik i Fram. Domaći sastav se trenutno nalazi na desetom mestu na tabeli sa do sada 17 sakupljenih bodova, dok su gosti na šestoj poziciji sa 21....\nNjihovi susreti su sinonim za goleadu\nU sklopu sedmog kola drugog ranga češkog fudbala sastaju se ekipe, Usti nad Labem i Brno. Domaći sastav trenutno zauzima drugu poziciju na tabeli sa do sada 15 osvojenih bodova, dok su gosti na devetom mestu sa 7 sakupljenih bodova. 21.09.16 CUP Usti...\nČetri poslednja međusobna meča završena istim rezultatom!\nH2H Fudbal Milos - 29 avgusta, 2018\nOd 19:30 na programu je meč 4.kola Premier lige Južnoafričke Republike, a sastaju se ekipe Fri Stejt Stars i Kejp Taun Siti. Fri Stejt Starts, upli su u novu sezonu pobedom nad Martizburg Junajtedom na domaćem terenu 2:1, da bi...\nOsam vezanih mečeva ovi timovi ne znaju za goleadu!\nOd 17 časova u okviru Prve lige Srbije, se sastaju ekipe Radničkog iz Kragujevca i Nogov Pazara. Meč se igra u sklopu 4.kola. Radnički KG je u novu sezonu ušao pobedom nad Slobodom iz Užica 2:0, dok su potom doživeli...\nMreže ne miruju na Islandu?\nH2H Fudbal Holiday - 29 avgusta, 2018\nU zaostaloj utakmici u okviru 15. prvenstveng kola prvog ranga islandskog fudbala "Pepsideild" svoj meč odigraće ekipe, Stjarnan i Valur. Domaći sastav trenutno zauzima drugu poziciju na tabeli sa do sada 35 osvojenih bodova, dok su gosti lideri šampionata sa...\nDo koliko će brojati domaćin?!\nH2H Fudbal Stefan J - 28 avgusta, 2018\nDanas će se u okviru 1/16 finala kupa Severne Irske u jednoj od utakmica u terminu od 20:45 po našem vremenu sastati ekipe Glenovana i Dergviva. Glenovan je jedan od najboljih timova u zemlji, a i rang više od današnjeg...\nOčekuje nas nova podela bodova?\nH2H Fudbal Holiday - 28 avgusta, 2018\nU poslednjoj utakmici u sklopu 20. prvenstvenog kola drugog ranga švedskog fudbala "Supetettan" sastaju se timovi, Orgryte i GAIS. Domaćini se trenutno nalaze na osmoj poziciji na tabeli sa do sada 27 osvojenih bodova, dok su gosti jedno mesto slabije...\nDva niza na ovom duelu\nH2H Fudbal Holiday - 27 avgusta, 2018\nU poslednjoj utakmici u okviru petog prvenstvenog kola prvog ranga češkog fudbala sastaju se timovi, Slovacko i Zlin. Domaći sastav trenutno zauzima sedmu poziciju na tabeli sa do sada 9 osvojenih bodova, dok su gosti jedno mesto bolje rangirani sa...\nForma i tradicija nagoveštavaju ovu mix igru?!\nH2H Fudbal Stefan J - 26 avgusta, 2018\nDanas će se od 18 časova u okviru 21. kola OBOS ligaen odnosno druge lige Norveške sastati ekipe Levangera i Konsvingera. Forma ukazuje da je bliži pobedi gost i da golovi neće izostati. Levanger nije pobedio u 10 poslednjih utakmica...\nNa 11 mečeva u poslednjih 7 godina videli smo veliki broj golova!\nH2H Fudbal DusanFutog - 26 avgusta, 2018\nDanas od 17 časova odigraće se utakmica 7. kola poljske Division 1 u kojoj će se sastati Suwalki i Olsztyn. Suwalki se trenutno nalazi na 10. poziciji (od ukupno 18) sa 8 bodova iz 6 mečeva, pošto iza sebe ima 2...\nNova goleada engleskih niželigaša?!\nH2H Fudbal Stefan J - 25 avgusta, 2018\nOnI su nas navikli na goleade, pogotovo domaćin, koga pratimo kroz svako kolo. Tim Herov Boroa je u sva 3 meča igrao 5+ i sa gol razlikom 10:10, ima prosek od preko skoro 7 gola po utakmici. Treba napomenuti...\nTradicija ukazuje na goleadu, a kladionice nam daju ogromne kvote!\nH2H Fudbal DusanFutog - 25 avgusta, 2018\nOd 18 sati i 30 minuta po našem vremenu u okviru 6. kola ukrajinske Premijer Lige sastaće se Černomorec iz Odese i Dinamo iz Kijeva. Černomorec je trenutno na 4. mestu (od ukupno 12) sa 8 bodova iz 5 odigranih utakmica...\n1...174175176177Stranica 175 od ukupno 177\n[PREMIUM] Najava Bundeslige – 30. kolo (subota)\nDomaćini se bore za opstanak, gosti za izlazak u Evropu...RB Lajpcig je apsolutni favorit protiv "fenjeraša"...Jedan od najboljih domaćina u ligi dočekuje tim koji je u usponu forme...


Kadeti Srbije poraženi od Kine :: Sportal\nI.Đ./Blic online - Vest objavljena: 23:51 - 21.11.2015\nSrbija je igrala solidno sve do 36 minuta kada je posle 62:62 tim Nenada Trunića neobjašnjivo popustio pod pritiscima protivnika.\nPrema rečima Trunića, košarkaši Srbije se nisu snašli sa zonskom odbranom protivnika.\n"Čestitam Kini na odličnom meču, posebno na odbrani, za koju nismo imali rešenja", rekao je Trunić.\nU ekipi Srbije najefikasniji su bili Nenad Miljenović sa 35 i Nemanja Bezbradica sa 31 poenom.\nSrbija, koja je u 1. kolu savladala Egipat sa 99:67, sledeći meč grupe A igra u ponedeljak protiv Argentine.\nKadetska košarkaška reprezentacija Srbije U17 Svetsko prvenstvo za košarkaše Kadetska košarkaška reprezentacija Kine Domaća košarka i ABA


Za pošumljavanje Vojvodine preko 43 miliona dinara - Portal 105.rs\nNaslovnaInfoVestiZa pošumljavanje Vojvodine preko 43 miliona dinara\nZa pošumljavanje Vojvodine preko 43 miliona dinara\nNa nedavno zaključanom konkursu, preduzeće Vojvodinašume je dobilo najviše bespovratnih sredstava.\nPhoto by Enzo Bovenzi from FreeImages\nZa pošumljavanje Vojvodine pokrajinska vlada obezbedila 43 miliona dinara u vidu bespovratnih sredstava.\nPokrajinski sekretar za poljoprivredu, vodoprivredu i šumarstvo Čedomir Božić, uručio je šest ugovora o dodeli tih sredstava u cilju pošumljavanja teritorije Vojvodine. Tom prilikom je istakao da su sredstva u Budžetskom fondu za šume ove godine znatno veća nego ranije, i da je cilj da se ta ulaganja podignu na još viši nivo.\nOve godine, za pošumljavanje tvrdim lišćarima predviđeno je 200.000 dinara po hektaru, za pošumljavanje mekim lišćarima izdvojiće se 160.000 dinara, dok za pošumljavanje bagremom, planiraju sredstva od 130.000 dinara po hektaru.\nNajviše sredstva dobilo je preduzeće „Vojvodinašume“. Pored njih, bespovratna sredstva dodeljena su i Institutu za nizijsko šumarstvo i životnu sredinu, Javnom preduzeću za komunalnu infrastrukturu i usluge „Kikinda“, JKP „Graditelj“ u Srbobranu, zatim JKP „Komunalac“ u Titelu kao i komunalnom preduzeću „Luka Bačka Palanka“.


Pokrajina finansira izgradnju bazena\nčetvrtak, 10 jun 2010 17:41\nIzgradnja Sportsko rekreativnog centra sa bazenima, koji opština Stara Pazova planira da izgradi između Stare i Nove Pazove, trebala bi uskoro da počne.\nKrivična prijava protiv političara\nutorak, 08 jun 2010 14:55\nProtiv Štefana Sača(51) iz Bačke Palanke biće podneta krivična prijava Osnovnom javnom tužilaštvu u Sremskoj Mitrovici jer je izvršio krivično delo sprečavanja održavanja glasanja.\npetak, 04 jun 2010 23:45\nDanas su svi igrači našeg fudbalskog nacionalnog tima posetili Kuću fudbala u Staroj Pazovi. Tom prilikom predsednik Fudbalskog saveza Srbije Tomislav Karadžić rekao je da će ovaj sportski centar biti završen već u oktobru ili novembru i da će se tada u Staru Pazovu preseliti sve nacionalne selekcije.\nStara Pazova najzad dobija bazen\nAmateri pokazali šta znaju\nŽelite li da poklonite svoje brojilo za gas?\nStrana 478 od 510


Toncelli je italijanski proizvođač izrazito luksuznih kuhinja koji proizvode kuhinje već 50 godina. Povodom te godišnjice tržištu je predstavljena kolekcija Progetto50 koja obiluje materijalima kao što su mermer, koža i plemenito drvo. → Pročitaj ceo članak\nPredstavljamo vam dečije sobe francuske kompanije Vertbaudet koje vam sigurno mogu poslužiti kao inspiracija za uređenje sobe vaših mališana. → Pročitaj ceo članak\nZa one koji vole glamur u kući ponekad je teško da pronađu odgovarajući nameštaj za kupatilo. Predstavljamo vam kolekciju španske kompanije Bisazza Bagno koja je dizajnirana isključivo za odabranu publiku specifičnog ukusa. → Pročitaj ceo članak\nKade u koje su ugrađeni klasični ormarići za kupatila su očigledna prednost ako se nalaze u kupatilima koja su mala. Međutim, ovakva rešenja su korisna i ako imate veliko kupatilo jer se ove zgodne pregrade mogu napuniti svime onim što vam je potrebno za kupanje. → Pročitaj ceo članak\nČuvena marketinška agencija Leo Burnett poverila je arhitektama iz studija Hassell da dizajniraju njene kancelarije u Sidneju na način koji će podstaći kreativnost i zajedništvo svih zaposlenih u agenciji. → Pročitaj ceo članak\nSvetski poznati dizajner egipatskog porekla Karim Rašid prikazao je svoj impresivni talenat i u Beogradu, uređenjem enterijera Apoteke - Oaza zdravlja. → Pročitaj ceo članak\nDrvo je materijal koji se obilno koristi i u arhitekturi i za uređenje prostora. Ipak, vrlo često se dešava da sva njegova dobra svojstva ne dolaze do izražaja, pa čak i da naruši izgled ambijenta. → Pročitaj ceo članak\nNajlepše kuće sveta u 2 minuta\npogledajte video ↓


12.04.2019 u 14:20\nKorbin protiv izručenja Asanža Americi\nLONDON – Lider britanskih laburista Džeremi Korbin naveo je danas da bi britanska vlada trebalo da se usprotivi izručenju osnivača Vikiliksa Džulijana Asanža u SAD. Korbin je na Tviteru napisao da SAD žele Asanža jer je objavio „dokaze o zločinima u Iraku i Avganistanu”. Dajan Abot, ministarka unutrašnjih poslova u senci, rekla je za Bi-Bi-Si da bi vlada trebalo da blokira izručenje po osnovu ljudskih prava, prenosi Beta. Prema njenim rečima, američki slučaj protiv Asanža je posledica „sramote zbog stvari koje je otkrio o američkoj vojsci i službama bezbednosti”. Laburistička poslanica je izjavila da je Asanž „zviždač” a da je „veliki deo informacija koje je dao na uvid javnosti veoma u javnom interesu”. Asanž je juče uhapšen u ekvadorskoj ambasadi u Londonu.\n11.04.2019 u 20:26\nLONDON - Američki predsednik Donald Tramp rekao je da „ne zna ništa o Vikiliksu”, kada su ga novinari upitali da komentariše današnje hapšenje osnivača Vikiliksa Džulijana Asanža u Londonu. Tramp koji je sedeo pored južnokorejskog predsednika Mun Džae-ina je rekao „to nije moja stvar”. Tramp je hvalio Vikiliks više od 100 puta za vreme svoje predsedničke kampanje 2016, prenosi Beta. U jesen 2016. godine Vikiliks je objavio ukradene neugodne imejlove iz izbornog štaba Trampove rivalke na predsedničkim izborima Hilari Klinton. Londonska policija je danas uhapsila Asanža u ambasadi Ekvadora, na osnovu naloga SAD za njegovo izručenje i zbog kršenja uslova kaucije u Velikoj Britaniji, pošto mu je Ekvador prethodno oduzeo azilantski status, navodeći kao razlog „kršenje međunarodnih\n11.04.2019 u 15:46\nLONDON – Britanska premijerka Tereza Mej pozdravila je današnje hapšenje osnivača „Vikiliksa” Džulijana Asanža i ocenila da je ono pokazalo da niko nije iznad zakona, prenosi Tanjug. „Sigurna sam da će ceo Donji dom (britanskog parlamenta) pozdraviti jutrošnju vest da je londonska policija uhapsila Džulijana Asanža zbog kršenja uslova puštanja na slobodu, nakon skoro sedam godina provedenih u ekvadorskoj ambasadi. To pokazuje da u Ujedinjenom Kraljevstvu niko nije iznad zakona”, kazala je Mejova u obraćanju poslanicima u britanskom parlamentu.\n11.04.2019 u 15:35\nSnouden: Hapšenje Asanža mračan trenutak za slobodu štampe\nMOSKVA – Bivši američki obaveštajac i uzbunjivač Edvard Snouden, koji je odgovoran za curenje poverljivih informacija o američkim programima za nadzor, izjavio je danas da hapšenje osnivača Vikiliksa Džulijana Asanža predstavlja „udar na slobodu medija”. „Asanžovi kritičari mogu da slave, ali je ovo mračan trenutak za slobodu štampe”, naveo je Snouden na Tviteru prenosi Tanjug. Snouden je dodao da će fotografije na kojima se vidi kako ambasador Ekvadora poziva britansku tajnu policiju da uđe u ambasadu kako bi izvukla iz zgrade izdavača „nagrađivanog novinarstva” završiti u istorijskim knjigama. Snoudena su SAD optužile 2013. godine za kršenje zakona te zemlje o špijunaži, podseća AP. On je iste godine dobio azil u Rusiji, koji mu je produžen do bar 2020. godine.\n11.04.2019 u 15:13\nLONDON – Za pristalice, Džulijan Asanž je hrabar borac za istinu, za kritičare, on samo traži publicitet koji je ugrozio živote ljudi objavljujući masu osetljivih informacija, navodi Bi-Bi-Si u tekstu povodom njegovog današnjeg hapšenja. Oni koji su radili sa njim opisuju ga kao sposobnog i veoma inteligentnog čoveka sa izuzetnom sposobnošću da „razbija” kompjuterske kodove. Asanž je osnovao Vikiliks, koji je objavljivao poverljive dokumente i slike od 2006. godine, a 2010. našao se na naslovnicama širom sveta kada je u aprilu objavio snimak na kojem su američki vojnici ubili 18 civila iz helikoptera u Iraku. On je, takođe objavio poverljiva vojna dokumenata SAD o ratovima u Avganistanu i Iraku u julu i oktobru 2010. godine. Kasnije te godine, uhapšen je u Velikoj Britaniji nakon što je\n06.04.2019 u 13:57\nEkvador: Asanž potkopava naše dostojanstvo lažnim vestima\nKITO-LONDON - Ekvador je odbacio tvrdnje Vikiliksa da planira da izbaci osnivača te organizacije Džulijana Asanža iz svoje ambasade u Londonu, nazivajući ih "lažnim vestima" koje imaju za cilj potkopavanje dostojanstva zemlje. U saopštenju u petak uveče, Ministarstvo spoljnih poslova Ekvadora demantovalo je da ima sporazum s Velikom Britanijom o hapšenju Asanža. Šireći takve vesti, "tražilac azila i njegovi saradnici još jednom izražavaju nezahvalnost i nepoštovanje prema Ekvadoru", saopštilo je ministarstvo. Vikiliks je ranije na svom Tviter nalogu napisao da će Ekvador izbaciti njegovog osnivača, pozivajući se izvor iz vlade Ekvadora, nakon čega su britanske policijske vlasti rasporedile naoružane pripadnike policije ispred ekvadorske ambasade, prenosi AP. Ispred


NoviMagazin.rs - Mladi talenti ucenjuju Zvezdu\n► Mladi talenti ucenjuju Zvezdu\nMladi talenti ucenjuju Zvezdu\nFudbalski klub Crvena Zvezda suočava se poslednjih nekoliko godina, osim loših rezultata, i sa problemom odlaska najvećih talenata iz mlađih kategorija. Samo u poslednje dve godine Zvezda je izgubila mladog reprezentativca Đorđa Despotovića (Spartak), bivšeg kapitena omladinskog tima Ivana Rogača i Đorđa Đurića (Rad), kao i najboljeg iz generacije 1994. Uroša Radakovića (Proleter Novi Sad).\nPoslednji u nizu takvih slučajeva je mladi napadač Crvene zvezde Ognjen Ožegović, čiji je status u klubu nejasan. Mladi biser Zvezdine škole mogao je da već sa 17 godina debituje za prvi tim "crveno-belih" na meču protiv Vojvodine, u poslednjem kolu jesenjeg dela prvenstva.\nUgovor sa ovim fudbalerom još nije potpisan, jer je Ožegovićev pregovarački tim, navodno, tražio određeni procenat obeštećenja kada ovaj igrač bude napuštao Zvezdu.\nZbog njegovog nerešenog statusa u klubu, Prosinečki je odustao od namere da Ožegović debituje u prvom timu, a pitanje je da li će prvu utakmicu za neki A tim Ožegović uopšte odigrati u Zvezdinom dresu.\nTim povodom se oglasio i trener Crvene Zvezde, Robert Prosinečki.\n"Žao mi je što neki klinci ucenjuju klub. To Zvezda ne sme da dozvoli", poručio je Prosinečki.\n" Pa Zvezda je najveća institucija u državi. Kada smo mi bili mladi igrači, molili smo da dođemo u Zvezdu na probu. Pitajte predsednika Lukića kakvu želju smo imali. Sada je na prostorima bivše SFRJ došlo vreme da roditelji i menadžeri postavljaju uslove. To Zvezda ne sme da dozvoli. Ako se bude popustilo na primeru Ožegovića desiće se onda i treći, četvrti, peti slučaj", rekao je Prosinečki.\nZa sada se ne zna kako će se rešiti najnoviji pokušaj odlaska mladog igrača sa Marakane, ali generalni sekretar kluba Đorđe Stefanović kaže da se Zvezda neće odreći mladog napadača.\n"Zvezda neće trgovati s pravima na svoje igrače, pogotovo ne kada su u pitanju njena deca. Ako bismo napravili izuzetak, onda bi i drugi tražili isto. Ko bi to mogao da zaustavi i kako bismo dokazali da nismo mi uzeli taj novac. Niko neće dobiti procente, a ako se to nekome ne sviđa, postoje tablice FIFA na osnovu kojih se određuje obeštećenje za igrače ponikle u klubu", rekao je Stefanović.\nautor: AS\tizvor: Agencije/Novi magazin\tcrvena zvezda /\nProsinečki želi pobedu protiv Rada\nTrener fudbalera Crvene zvezde Robert Prosinečki rekao je danas da njegova ekipa želi da pobedom protiv Rada napravi dobru uvertiru pred finale Kupa Srbije i da se na lep način oprosti od... Zvezda počela pripreme\nTrener Crvene zvezde Robert Prosinečki rekao je svojim fudbalerima na današnjem početku priprema za novu sezonu da ekipa, kao i uvek, ima imperativ osvajanja domaće titule. Nema popravnog za Zvezdu\nTrener Crvene zvezde Robert Prosinečki rekao je danas da njegovi fudbaleri idu na pobedu u šesnaestini finala Kupa Srbije protiv Mladosti u Lučanima jer u tom takmičenju "nema... Prosinečki očekuje pobedu Zvezde u Letoniji\nTrener fudbalera Crvene zvezde Robert Prosinečki rekao je danas da veruje u pobedu svoje ekipe na gostovanju etonskom Ventspilsu, u prvom meču trećeg kola kvalifikacija za Ligu Evropa. Prosinečki uveren u pobedu u Kragujevcu\nTrener fudbalera Crvene zvezde Robert Prosinečki očekuje pobedu na gostovanju protiv Radničkog u sredu, u Kragujevcu. Pročitajte i...


Podrška “Beograd Prajdu 2013” – Centar za građansko obrazovanje\nPodrška “Beograd Prajdu 2013”\nKoalicija KORAK, koju čini osam NVO iz Srbije, Kosova i Crne Gore, poziva nadležne organe da, koristeći sve raspoložive resurse, omoguće i podrže održavanje “Beograd prajda” koji je najavljen za 28. septembar 2013. u Beogradu i time pokažu da jednako štite prava svih građana/ki.\nOdržavanje Parade ponosa predstavlja značajan korak ka većoj uključenosti pripadnika LGBT zajednice u društvo. Održavanjem „Beograd prajda“ biće omogućeno ostvarivanje prava na slobodu okupljanja koje je garantovano Ustavom Republike Srbije, Zakonom o okupljanju građana i međunarodnim konvencijama.\nČinjenica je da se organizatori Parade ponosa u Beogradu već dvije godine uzastopno suočavaju sa posrtanjem državnih organa pred bezbjednosnim izazovima i prijetnjama ekstremističkih i desničarskih organizacija i uskraćivanjem Ustavom garantovanog prava na slobodu okupljanja. KORAK podsjeća da je u Beogradu Parada ponosa održana 2010. i pored nekoliko incidenata, kao i da je ove godine održan prvi Sea Side Pride u Budvi, a da se u Hrvatskoj povorke ponosa već niz godina održavaju i pri tome su posljednje bile bez incidenata.\nIz navedenih razloga Koalicija za ravnopravnost KORAK pruža punu podršku organizovanju “Beograd Prajda” jer je taj događaj važan za poboljšanje položaja članova/ica LGBT zajednice, ali i za napore Srbije kao države da postigne potpun demokratski razvoj i unaprijedi stanje ljudskih prava. Koalicija KORAK izražava nadu da će nadležne institucije omogućiti održavanje „Beograd Prajda“ i obezbijediti sigurnost svih njenih učesnika/ca. Uz institucije pozivamo i građane/ke da pruže podršku i u duhu tolerancije pomognu poboljšanju položaja onih koji su ugroženi.\nPredstavnici nevladinih organizacija koje čine KORAK podržaće svojim prisustvom „Beograd Prajd“. Dodatno, 27. septembra, na regionalnom sastanku u Beogradu, Koalicija za ravnopravnost KORAK će osnovati Judicial Monitoring Network sa ciljem umrežavanja nevladinih organizacija iz regiona u borbi protiv diskriminacije. Članice novooformljene mreže nevladinih organizacija iz Srbije, Crne Gore i Kosova će se zajedno pridružiti „Beograd Prajdu“ i tim činom takođe pružiti podršku građanima/kama Srbije u ostvarivanju prava na slobodu okupljanja.\nSaopštenje potpisuju članice KORAK-a: YUCOM, Beogradski centar za ljudska prava, CHRIS mreža odbora za ljudska prava, Fond za humanitarno pravo Kosovo, Inicijativa mladih za ljudska prava Kosovo i Centar za građansko obrazovanje (CGO) i LGBT Forum progres iz Crne Gore.\nMilan Antonijević, direktor YUCOM-a


Ključni dokazi da je MBS naredio ubistvo Kašogija\nTurski mediji tvrde da američka Centralno obaveštajna agencija (CIA) poseduje snimak telefonskog poziva na kojem se navodno čuje kao saudijski prestolonaslednik Muhamed bin Salman (MBS) naređuje svom bratu da “ućutka Džamala Kašogija što je pre moguće”.\nTurski list “Hurijet” navodi da je direktorka CIA Đina Haspel u toku putovanja u Ankaru u oktobru navodno nagovestila da je na snimku zabeležen razzgovor između Mohameda bin Salmana i njegovog brata Kaleda bin Salmana, inače saudijskog ambasadora u SAD.\nBraća su navodno razgovarala o “nelagodnosti” koja proističe iz Kašogijevog javnog kritikovanja politike Rijada.\nPrema pisanju “Hurijeta” to bi mogao da bude ključni dokaz o tome da je prestolonaslednik naredio ubistvo novinara “Vašington posta”.\nDžamal Kašogi, koji je živeo i radio u SAD od prošle godine, ubijen je u saudijskom konzulatu 2. oktobra gde je trebalo da uzme dokumenta za venčanje. Saudijsko tužilaštvo je reklo da je on isečen na delove, nakon što je bio vezan i omamljen.\nRijad insistira na tome da je ubistvo bilo “operacija otpadnika” i rekao da je uhapšena 21 osumnjičena oosoba, među kojima i nekoliko viših zvaničnika. Podignuta je optužnica protiv 11 od njih, a petorici optuženih preti i smrtna kazna ako budu proglašeni krivima.


Šansa: Nove subvencije za zapošljavanje i samozapošljavanje\nObjavljeno 05.03.2015. u 19h\nPokrajinski sekretarijat za privredu, zapošljavanje i ravnopravnost polova raspisao je 3. marta javne oglase za samozapošljavanje, novo zapošljavanje, stručnu praksu i javne radove u Vojvodini za 2015. godinu.\nSubvencija za samozapošljavanje dodeljuje se nezaposlenom licu u jednokratnom iznosu od 160.000,00 dinara za obavljanje novoregistrovane delatnosti. Pravo na subvenciju se ne može ostvariti za delatnost poljoprivrednog gazdinstva, zadruge, udruženja, taksi prevoza, eksploatacije uglja, menjačnica, kockanja i klađenja.\nSubvencija za otvaranje novih radnih mesta u jednokratnom iznosu odobrava se poslodavcima koji otvaraju radna mesta radi zapošljavanja nezaposlenih lica prijavljenih na evidenciju Nacionalne službe za zapošljavanje sa teritorije Vojvodine. Visina subvencije iznosi 140.000,00 dinara po nezaposlenom.\nJavni oglasi za programe samozapošljavanja i novog zapošljavanja otvoreni su do utroška sredstava predviđenih za ovu namenu, a najkasnije do 1. oktobra 2015.\nProgram stručna praksa namenjen je nezaposlenim licima bez radnog iskustva u struci, radi osposobljavanja za samostalan rad u struci bez zasnivanja radnog odnosa. Stručna praksa traje 6 meseci za lica sa srednjim obrazovanjem, a 12 meseci za lica sa završenim osnovnim akademskim, osnovnim strukovnim, master, master specijalističkim, specijalističkim akademskim i specijalističkim studijama. Tokom trajanja stručne prakse Sekretarijat preuzima obavezu da poslodavcu isplati iznos doprinosa za slučaj povrede na radu ili profesionalne bolesti za lice na stručnoj praksi. Za lica na stručnoj praksi novčana naknada iznosi 12.000 dinara ukoliko su završili srednju školu, a 23.000 dinara za lica sa završenim osnovnim akademskim, osnovnim strukovnim, master, master specijalističkim, specijalističkim akademskim i specijalističkim studijama. Pravo učešća na ovom oglasu imaju privatna preduzeća – privredna društva i preduzetnici i javna nefinansijska preduzeća i organizacije.\nJavni radovi su mera aktivne politike zapošljavanja koja predviđa zapošljavanje nezaposlenih sa evidencije NSZ i sprovođenje aktivnosti koje su od opšteg društvenog interesa. Oblasti u kojima se mogu realizovati javni radovi su: socijalne, humanitarne i kulturne delatnosti, kao i održavanje i zaštita životne sredine i prirode. Nezaposlene osobe angažuju se na period do šest meseci. Nacionalna služba za zapošljavanje kontroliše sprovođenje javnih radova, kao i redovnost isplate sredstava. Pravo učešća imaju privredna društva, preduzetnici i udruženja građana.\nRok za podnošenje zahteva za programe stručne prakse i javnih radova teče je do 18.3.2015.\nRaspisani konkursi i pozivi sa samozapošljavanje i…\nRadno angažovanje korisnika novčane socijalne pomoći


Vučić: Predočio sam Briselu da su uslov – kompromisi i poštovanje Briselskog sporazuma - Sve o Srpskoj\nVučić: Predočio sam Briselu da su uslov – kompromisi i poštovanje Briselskog sporazuma\nU PANČEVU REKAO DA NEĆE DOZVOLITI HAJKU NA SVOG SINA DANILA KOJI U RUSIJI NAVIJA ZA SRBIJU\nNaglasio da nije fasciniran `ingenioznim idejama` pojedinih Albanaca, niti se plaši bilo koga na Zapadu: „Pogrešnog ste čoveka našli za pritiske… Rekao sam, meni nije problem da razgovaramo, ali da li mislite da postoji batina kojom ćete da me naterate da slušam i služim Tačijevim, Hotijevim i Hodžajevim izjavama i ludostima koje izgovaraju“\n„Nikome moj sin nije ništa ukrao, niti nažao učinio. Za razliku onih čija jedna porodica ima 100 miliona evra bogatstva. Kriv je što je platio kartu u ekonomskoj klasi, za razliku od tih lopuža koje idu biznis klasom do Njujorka i kartu plaćaju 5.000 evra. Nemojte njegove slike da tražite, imam ja svoje slike mnogo gore da vam pokažem…“\nPREDSJEDNIK Srbije Aleksandar Vučić izjavio je da će u nedjelju u Briselu razgovarati sa predstavnicima Prištine samo ukoliko su spremni na kompromise i ispunjenje Briselskog sporazuma.\n„Da ne gubimo vreme, ako ste spremni da razgovarate o kompromisima – uvek sam spreman da razgovaram“, rekao je danas Vučić novinarima u Pančevu.\nOn je kazao da je sinoć pozvao „ljude u Briselu“ i rekao im da je bolje da ne dođe u nedelju na nastavak dijaloga s predstavnicama Prištine, ako Albanaci zastupaju stavove poput onih koji su se mogli čuti proteklih dana od kosovskog predsjednika Hašima Tačija, predsjednika Demokratske partije Kosova Redžepa Hotija, zamjenika premijera Kosova Envera Hodžaj i drugih.\n„Pozvao sam sinoć ljude u Briselu i i rekao sam im da, ako su ovo stavovi Albanaca, da ne gubimo vreme, da ne dolazim. Oni su mi rekli, molimo te da dođeš da razgovaramo“, rekao je Vučić.\n„Pogrešnog ste čoveka našli za pritiske… Rekao sam, meni nije problem da razgovaramo, ali da li mislite da postoji batina kojom ćete da me naterate da slušam i služim Tačijevim, Hotijevim i Hodžajevim izjavama i ludostima koje izgovaraju“, kazao je Vučić.\n„Moj sin nije uradio ništa loše, neću dozvoliti hajku protiv njega“\nPredsjednik Srbije Aleksandar Vučić izjavio je danas da njegov stariji sin Danilo, koji je prisustvovao utakmici Svetskog prvenstva u Rusiji u blizini osoba osuđivanih za teška krivična dela, nije učinio ništa nažao bilo kome i dodao da ima problem da mu objasni zbog čega se protiv njega, kako se izrazio, vodi hajka u pojedinim medijima.\n„Nikome moj sin nije ništa ukrao, niti nažao učinio. Za razliku onih čija jedna porodica ima 100 miliona evra bogatstva. Kriv je što je platio kartu u ekonomskoj klasi, za razliku od tih lopuža koje idu biznis klasom do Njujorka i kartu plaćaju 5.000 evra. Nemojte njegove slike da tražite, imam ja svoje slike mnogo gore da vam pokažem… Ali oni ne znaju šta će, jer sam im oduzeo mogućnost da kradu, jer dovodim fabrike, jer radim šest puta više nego moji prethodnici“, rekao je Vučić u Pančevu.\nVučić je to novinarima rekao nakon što se na društvenim mrežama pojavila fotografija na kojoj se njegov stariji sin, na utakmici Srbija-Kostarika na Svetskom prvenstvu u Rusiji, nalazi između nekoliko vođa navijača Partizana osuđivanih za teška krivična djela, između ostalog i ubistvo navijača Partizana Ivana Perovića.\nOn je rekao da mu nije lako da objasni svom sinu zbog čega „su ga napali“ što je išao da navija za Srbiju i „što je stajao tri mesta od nekog, iako čak i ne navija za Partizan“.\nVučić je dodao da možda nije uvijek najbolji brat i otac, jer ne provodi dovoljno vremena sa svojom porodicom, ali da neće dozvoliti da se vodi hajka protiv njih.\nKomentarišući neke najave da bi utakmica koja se igra između Srbije i Švajcarske mogla da predstavlja bezbjednosni rizik, s obzirom da za tu ekipu igra dosta Albanaca, Vučić je rekao da je siguran da će se „ruski prijatelji“ postarati da sve bude kako treba a i da srpske službe rade svoj posao.\n„Ja pozivam sve Srbe sveta i građane Srbije da svim srcem navijaju za našu reprezentaciju. Možda je i moj sin kriv što navija za reprezentaciju, za razliku od ovih što mrze sve… Verujem da će da pobede, ali to nije važno, važno je da ostave srce na terenu i daju sve od sebe“, rekao je Vučić.\nTagoviAlbanci Aleksandar Vučić Briselski sporazum Danilo Vučić Zapad Kosovo i Metohija pregovori Priština Svjetsko prvenstvo u fudbalu Srbi Srbija fudbal


SEC proizvodi sisteme vertikalnog transporta za široku upotrebu.\nPočeci proizvodnje sežu, u sada, već daleku 1967. godinu kada je gospodin Filip Sušnik osnovao firmu DVIGALA SUŠNIK . Proizvodio je i montirao liftove širom bivše Jugoslavije, ali i u Austriji i Italiji. Godine 2003. SEC preuzima DVIGALA SUŠNIK i sledećih godina modernizuje pogone sa najsavremenijim mašinama za mašinsku proizvodnju.\nSad su proizvodni pogoni u Baču kod Knežaka, a uprava u Ljubljani. SEC obezbeđuju liftovske sisteme za komercijalnu, teretnu, servisnu, bolničku i rezidencijalnu upotrebu. Njihovi komercijalni liftovi su savršeni za hotele, tržne centre, poslovne i stambene zgrade.\nU SEC-u veruju u obezbeđivanje pravog lifta za pravu zgradu. SEC i PARALAXA mogu da Vam ponude širok izbor standardnih liftova ili Vam možemo ponuditi rešenje koje će odgovarati isključivo Vašim individualnim potrebama.\nAko je u Vašoj zgradi neophodan lift, a imate problema sa slobodnim prostorom, SEC ima rešenje. SEC-ovi prostorno-ograničeni liftovi su idealni za objekte kao što su škole, crkve, kompleks stanova ili biblioteke. Ova linija SEC-ovih liftova može da se ugrađuje na ograničenom prostoru i ima hidraulični pogon sa užadima.\nDetaljnije o kompaniji i o proizvodnom programu možete se informisati na njihovom sajtu www.sec.si.


Adobe Dreamweaver - Softline\nHome » Kursevi » Adobe Kursevi » Adobe kursevi - Web dizajn » Adobe Dreamweaver\nObuka Adobe Dreamweaver u grupi traje 30 časova (tri nedelje). Nastava se pohađa tri puta nedeljno po tri školska časa (2.5 sata ) i za grupnu obuku na raspolaganju su vam dva termina: 16:30-19:00 i 19:00-21:30 i dve kombinacije dana: ponedeljak, sreda, petak i utorak, četvrtak, subota .\nNa početku obuke se izabere jedan termin i jedna kombinacija dana i tim terminima/danima se ide do kraja obuke. Grupe su male, od 3-8 polaznika, upis je tokom cele godine i nove obuke počinju na svakih 15-ak dana. U cenu je uračunat sav prateći materijal: udžbenik za Dreamweaver, sveske, olovke. Na kraju obuke polaznici dobijaju originalni Adobe sertifikat. Softline je Adobeov trening partner u Srbiji za sve ove obuke tako da je sertifikat međunarodno priznat.\nAko obuku pohađate individualno (polaznik sam sa instruktorom) obuka traje 21 čas i na raspolaganju su vam termini tokom celog dana, od 9:00 do 21:30, i u dogovoru sa instruktorom možete ih menjati i vi diktirate tempo nastave (svaki dan ili svaki drugi dan po dva, tri ili više časova).


Premijerka Srbije Ana Brnabić rekla je da će za proizvodnju kineske vakcine Sinopharm biti izgrađena nova fabrika, jer je beogradski Institut “Torlak” predviđen za proizvodnju samo ruske vakcine Sputnik V.\nPremijerka Srbije Brnabić istakla je kako trenutno Institut Torlak nema kapacitete za proizvodnju kineskih vakcina te da je fokus ovog Instituta proizvodnja ruske vakcine.\n– Pošto u ‘Torlaku’ nema kapaciteta za druge vakcine, za kinesku vakcinu Sinopharm izgradit ćemo dodatne kapacitete, ali ćemo još vidjeti da li će to biti u sklopu instituta ‘Torlak’ ili zasebno – rekla je Brnabićeva u selu Rajković, kod Mionice, nakon posjete vakcinalnom punktu u tom selu.\nOna je rekla da se u okviru proširenja Instituta “Torlak” planira i izgradnja “Bio 4” kampusa za bioinformatiku i biotehnologiju, biodiverzitet i biomedicinu, te da će biti uloženo pet miliona eura u centar za sekvencioniranje genoma.\n– Planirana je izgradnja novog naučno-tehnološkog parka u Kragujevcu – rekla je ona, te ocijenila da je odlično što se oni koji su već izgrađeni i dalje šire – Beograd, Niš, Novi Sad, Čačak.\nPrema njenim riječima, krajem maja planirano je da se krene i sa Institutom Biosense, kako bi mladi ljudi ostajali u Srbiji, a neki i da se vraćaju, što je zabilježeno od 2015. do 2019. godine, prenijeli su beogradski mediji.\nBrnabić je rekla da je plan da se napravi kompletna digitalizacija zdravstva, što će dodatno pomoći građanima u liječenju.\nMinistar zdravlja Srbije Zlatibor Lončar, koji je sa Brnabić posjetio vakcinalni punkt, rekao je da izgradnja covid bolnice u Novom Sadu ide po predviđenom planu, te podsjetio da je 1. septembar rok kada bi trebalo da počne sa radom.


Knežević: "Ratko Mitrović" nije uplatio ništa - Beograd - Dnevni list Danas\nPočetna » Beograd » Knežević: „Ratko Mitrović“ nije uplatio ništa\nIzvođač otkrio zašto Slavija nije završena\nKnežević: „Ratko Mitrović“ nije uplatio ništa\nTo je u našem poslu jedan od najvećih prekršaja, da pred neki veliki praznik, kao što je Nova godina ne pustite nijedan dinar, naveo je direktor Relita Dušan Knežević i dodao da do danas “Ratko Mitrović” nije uplatio ništa, prenosi Nedeljnik.\n0Piše: Danas Online 24. aprila 2018. 17.19 Izmenjeno: 17.19\nArhivska fotografija: Bojan Cvejić\nDirektor Relita Dušan Knežević izjavio je da ta firma nije završila radove na Trgu Slavija jer im je kompanija “Ratko Mitrović” ostala dužna. Knežević je za Prvu TV izjavio da su radove na Trgu Slavija završili 90 odsto, a da su kao podizvođač radova od glavnog izvođača “Ratka Mitrovića” dobili tek 40 odsto novca predviđenog za taj posao.\nKnežević je kazao da su se radovi na Slaviji odvijali normalno i bez greške do Nove godine, sve dok “Ratko Mitrović” nije prestao da plaća podizvođaču.\n“To je u našem poslu jedan od najvećih prekršaja, da pred neki veliki praznik, kao što je Nova godina ne pustite nijedan dinar”, naveo je Knežević i dodao da do danas “Ratko Mitrović” nije uplatio ništa. Knežević je naveo da su u međuvremenu slali dopise i glavnom izvođaču i državi koja je tog izvođača angažovala i da nisu dobili nikakav odgovor.\n“Nisu nam dali ni menicu od 50 dinara, koja je znak da ćete nekad izmiriti svoje obaveze. Menica je bila obavezna po ugovoru da se da posle počinjanja radova, a nikad nam nije izdata”, kazao je Knežević.\nPrema njegovim rečima, grad je insistirao, kada su videli da će se problem desiti, da se izvedu ljudi da rade i da će biti plaćeno, ali se “Ratko Mitrović” i na to oglušio.\nKnežević je kazao i da su svi uključeni bili obavešeni da Trg Slavija nije završen i da je ostalo da se površine završno obrade i da se uradi premaz koji daje finalni izgled.\nOn je kazao da Relit za sada neće tužiti nikoga jer imaju želju da završe trg a za to je, kako je naveo, potrebno mesec dana.\nratko mitrovic, slavijaBeograd\nKnežević: U sudu u Londonu nije bilo govora o izručenju\nBivši zvaničnik SDB Srbije: Stanišić nije bio agent, već „u profesionalnoj vezi“ s CIA\nRakija, bensedin, antidepresiv…


Trodnevna konferencija BLOK, koja će okupiti petnaest poznatih arhitekata i drugih stručnjaka iz oblasti projektovanja, izgradnje, nekretnina, i dizajna održaće se od 2. do 4. juna, u Kongresu Zira Centra, u organizaciji kompanije Projmetal.\nCilj organizovanja ove Konferencije je promovisanje kvalitetnih, savremenih modela izgradnje i unapređenje standarda poslovanja u ovoj oblasti. Ove teme su aktuelne kako za arhitekte, tako i za investitore i kompletnu građevinsku industriju. Što lakša i bolja gradnja za sve!\nGovornici koji su potvrdili svoj dolazak na Konferenciju BLOK, spadaju među najznačajnija imena savremene arhitekture: Chris Bosse iz Australije (arhitekta WaterCube, dvorane za plivanje za Olimpijadu u Pekingu 2008.), koji će govoriti na panelu “Green”, Boris Podrecca (Austrija), koji će predavati u okviru panela „Realised“, kao i Shuhei Endo osnivač ideje Paramoderne arhitekture, dok će na panelu „Blocked“ govoriti Jeffrey Inaba iz SAD.\nBLOK 2010. organizovaće se u pet panela: „NewTendencies“ posvećen najnovijim tendencijama, formama, konstruktivnim sistemima i studijskim istraživanjima u arhitekturi; „Realised“ – prezentaciji najatraktivnijih projekata u inostranstvu; „Green“ o energetskoj efikasnosti u arhitekturi, prostorima koji leče, socijalno uticajnim objektima. Izvesno, energetski efikasni objekti u bliskoj budućnosti neće imati alternativu.\nPanel „Affordable Housing“ posvećen je pristupačnom stanovanju sa prostornog aspekta, koje je izazov za sve aktere u realizaciji koncepta i koji nakon pola veka ponovo postaje aktuelan u Srbiji. Panel „Blo(c)ked“, koncipiran je sa dva nivoa tumačenja. Sa jedne strane, Blocked u smislu „blokovano“ – u okviru panela se daju zaključci, preporuke, koncepti, ideje i definišu ciljevi same ovogodišnje Konferencije, takođe, panel „blo(c)ked“ bavi se i promenama u pristupu investiranju, planiranju, projektovanju, organizaciji građenja usled nepovoljnih ekonomskih okolnosti.\nUkupno petnaest predavača će tokom tri dana predstaviti svoje projekte, držati predavanja i voditi diskusije o realizovanim projektima i novim tendencijama.\nFokus Konferencije biće na konkretnim rešenjima koje će profesionalci i investitori moći da\nprimene u svom radu, a Kongresni centar Zira će u junu biti mesto razmene informacija i susreta ljudi iz arhitekture, projektovanja i investicija iz celog regiona. Detaljne informacije o programu Konferencije i predavačima nalaze se na web sajtu www.blok.rs, gde se posetioci mogu on-line prijaviti na Konferenciju.\n#blok 2010 #gradnja #Projmetal #www.blok.rs\nObnova nakon poplava: Nova sezona emisije Radna akcija by Ceresit\nMilaneze će plaćati da na posao idu biciklom kako bi se smanjilo zagađenje


JuGmedia – Page 2 – Glasnik\nJuGmediaJužna i istočna Srbija\nNa Kongresu Slobodne zone 2018. u kineskom gradu Zhuhai potpisan je ugovor između Slobodne zone Pirot i Svetske organizacije slobodnih zona o otvaranju Regionalne kancelarije za jugoistočnu Evropu u Srbiji.\nPod kontrolom požar na Suvoj planini\nPožar koji je od nedelje zahvatio veliku površinu na Suvoj planini, stavljen je pod kontrolu uz pomoć vatrogasaca iz nekoliko gradova, tvrdi načelnik Uprave za vanredne situacije Srđan Mitrović. Mitrović je gostujući na lokalnoj televiziji u Nišu tvrdio da je sačuvan veliki šumski kompleks na vrhu koji je poznat pod nazivom Bučje, te da je stanje na Suvoj planini trenutno mnogo bolje nego proteklih dana i da su vatrogasci raspoređeni na svim linijama požara.\nNe jenjavaju požari na jugu Srbije\nLeskovački vatrogasci i danas su gasili požar koji je juče zahvatio desetak hektara niskog rastinja u opštini Medveđa, ali i na području između Bojnika i Lebana, kod Predejana i na još nekoliko lokacija.\nJuGmediaJužna i istočna SrbijaPolitika\nRemont sirena za uzbunjivanje uz zvučne provere\n
Sektor za civilnu zaštitu Grada Leskovca obaveštava sve građane da će se u narednom periodu u
\n
U konkurenciji od 185 pesama učenika iz 33 doma iz cele Srbije, učenik Mlekarske škole „Dr Obren Pejić iz Pirota“
\n
Lovac Vitko Milić star 57 godina stradao je tokom lova kod Kvantaške pijace, potvrđeno je juGmedii
\nglasnikOktobar 27, 20184min00


Ipsos: Za učlanjenje u NATO 56 odsto građana - CdM\nIpsos: Za učlanjenje u NATO 56 odsto građana\nUkoliko bi se referendum održavao sredinom oktobra, na birališta bi izašlo 75 posto punoljetnih građana Crne Gore.\nIstraživanje Ipsos stratedžik marketinga, u koje je Pobjeda imala uvid, sprovedeno je u periodu od 8. do 16. oktobra na uzorku od 1.015 punoljetnih građana Crne Gore.\nPomenuti podaci za referendum odnose se na opredijeljene birače. Na pitanje kako bi glasali ukoliko bi ove nedjelje bio referedum za učlanjenje Crne Gore u NATO, 42 odsto ispitanika odgovorilo je da bi glasalo za, protiv bi bilo 33, dok njih 20 odsto ne bi glasalo.\nMarko Uljarević iz Ipsos stratedžik marketinga kaže da je broj onih koji podržavaju NATO u oktobru bolji od prosjeka za posljednjih 16 mjeseci, i da je sličan nivou podrške koja je registrovana u februaru i martu 2014. godine.\nPrema njegovim riječima gledano po političkoj opredijeljenosti, simpatizeri DPS-a, URA i SDP-a, Pozitivne Crne Gore kao i mnogih malih i manjinskih stranaka izrazito su za pristupanje NATO-u. S druge strane, glasači Demokratskog fronta, SNP-a, Demosa i Demokratske Crne Gore izrazito su protiv.\n„Zanimljivo je da bi na eventualnom referendumu o pristupanju Alijansi, u ovom trenutku, glasalo više građana Crne Gore nego što bi se odazvalo na parlamentarne izbore. Naime, nešto manje od dvije trećine građana Crne Gore bi glasalo na parlamentarnim izborima“, kazao je Uljarević.\nU odnosu na septembarsko istraživanje iste agencije broj građana koji bi podržao učlanjenje Crne Gore u NATO porastao je četiri odsto. Prema tadašnjem istraživanju 52 odsto podržalo bi ulazak u Alijansu, dok je 46 odsto bilo protiv, uz izlaznost od 70 odsto građana.\nPodrška učlanjenju tokom ove godine bilježila je konstantan rast, a trendovi pokazuju da od juna postoji većina građana koja bi podržala članstvo u NATO. Tako je u junu podrška iznosila 47 odsto, što je, opet, deset odsto više u odnosu na februarsko istraživanje.


Svečanom akademijom završena trodnevna manifestacija “Ledena tišina” posvećena žrtvama Novosadske racije - Kulturni centar Novog Sada - Културни центар Новог Сада\nSvečanom akademijom završena trodnevna manifestacija “Ledena tišina” posvećena žrtvama Novosadske racije\nPovodom obeležavanja 72.godišnjice Novosadske racije, Kulturni centar Novog Sada završio je trodnevnu manifestaciju “Ledena Tišina”, priredivši Svečanu akademiju u Velikoj sali ove institucije. Osim brojnih posetilaca, koji su došli da i poslednjeg dana manifestacije ojačaju sećanje na veliku tragediju koja je zadesila nedužne ljude, događaj su upotpunili i Srpsko-jevrejsko pevačko društvo hor “Braća Baruh” iz Beograda, Nora Čonkić Petrović, Spasenija Cana Sladojev, Aleksandar Gabona, Dobrica Čolaković i Aleksanar Veljić.\nProgram Svečane akademije počeo je himnom Srbije “Bože pravde”, a potom se publici obratio direktor ove institucije, dr Andrej Fajgelj. On je rekao da je veoma teško opisati i suočiti se sa ovakvim zločinom, koji čoveka može da pokoleba u verovanju da dobro uvek pobeđuje, jer u nekim trenucima čovek se oseća bespomoćno i malodušno.\n„Tada čovek može doći u iskušenje da kaže da je zlo jako, a dobro slabo, da će zlo pobediti, i da ne možemo ništa da uradimo. Sećanje je ono što možemo. Možda malo, možda skromno, ali je ono nešto što možemo da uradimo. Treba da se držimo sećanja kao jedinog ali tvrdog bedema koji nas deli od mogućnosti da nam se ovakva stradanja ponove. Zbog toga sam ja danas zadovoljan čovek, jer kao što je teško pobrojati žrtve imenom i prezimenom, tako je teško pobrojati sve vas, koji ste se poslednjih nedelja i meseci, pripremali za obeležavanje 72.godišnjice Novosadske racije. Ugradili ste sebe u sećanje na naše žrtve, bilo to vremenom koje ste uložili, idejama koje ste izneli, rečima, delima, ili glasom. Kulturni centar Novog Sada je samo jedan od skromnih partnera koji su ove godine učestvovali u odavanju počasti žrtvama Racije. Mi smo uz pomoć Eparhije Bačke, Grada Novog Sada, Jevrejske opštine, ali i građana, ovom manifestacijom ojačali sećanje na brutalno stradanje naših sugrađana 1942. godine. Ono što bih izdvojio, jeste to da je Kulturni centar u ova tri dana bio ne samo centar umetnosti, već i centar nauke i obrazovanja o Raciji. Mi smo imali 800 novosadskih đaka, osnovnih i srednjih škola, koji su došli i upoznali se sa izložbama u naša tri salona: sa važnom pričom o logoru Šarvar, čuli su po prvi put svedočenja preživelih žrtava Novosadcke racije, videli fotografije iz 1942. godine. Želim da se zahvalim svima koji su učestvovali i doprineli da se ovakva manifestacija ostvari i nadam se da narednih godina ovo sećanje neće izbledeti“ – rekao je Fajgelj.\nAleksandar Veljić, predsednik Društva za očuvanje sećanja na Holokaust, koji je stručno vodio đake kroz izložbe i na primeren način im približio činjenice o Novosadskoj raciji, obratio se posetiocima Svečane akademije, rekavši da je srećan zbog toga što je mlade sugrađane upoznao sa istorijskim zločinom, uz pouku da hrabrost i dobročinstvo predstavljaju oličje istorije, ali i događaja koji zauvek ostaju u sećanju.\n„Nikada do sada ovako sadržajno, duboko i simbolično nije obeležena godišnjica Novosadske racije. Na ovaj način, prvi put je obeležena i u najvažnijoj novosadskoj ustanovi kulture. To je itekako razlog za sreću, iako je naš povod tužan. Makar i u ledenoj tišini, možemo ići kući mirni, jer smo uspeli da zatremo zaborav, koji je najveći neprijatelj našeg naroda”, rekao je Veljić, i zahvalio se svima, a posebno Kulturnom centru Novog Sada, koji je mladim Novosađanima preneo sećanje na stradanje Srba, Jevreja i Roma u Novosadskoj raciji 1942. godine.\nPrisutnima je predstavljen i dokumentarni film Eparhije Bačke „Deca besmrtnosti“. Ovaj film govori o najstrašnijem događaju u novijoj srpskoj istoriji o Šajkaško-Novosadskoj raciji koje su sproveli mađarski okupatori.


Oprez zbog mogućih odrona, ne zaboravite zimsku opremu - Vijesti.me\nIz AMSCG su podsjetili da je od 15. novembra zimska oprema obavezna na putevima gdje je naznačeno signalizacijom, bez obzira na vremenske uslove. Na ostalim putevima obavezna je samo ako to uslovljavaju zimski uslovi – snijeg, led ili poledica Edit\nMINA 9. januar 2016, 08:12 ažurirano 12. februar 2019, 00:39\nU Crnoj Gori danas se saobraća po mokrim putevima, vidljivost je smanjena, a vremenski uslovi mogu izazvati odrone, saopšteno je iz Auto moto saveza Crne Gore (AMSCG).\nOni su vozačima savjetovali da vožnju prilagode trenutnom stanju na putu i poštuju ograničenja brzine i ostala pravila saobraćaja.\nNa magistralnom putu M-2.3 Podgorica-Cetinje na dionici Jankovića krš-Ulići, zbog rekonstrukcije puta, saobraća se jednom trakom naizmjenično, a postavljena je i svetlosna siglanizacija.\nNa magistralnom putu Cetinje-Budva na lokalitetima Obzovica, Brajići i Markovići rekonstruiše se put, režim saobraćaja je promijenjen sa dvosmjernog na jednosmajerni i regulisan semaforskom signalizacijom.\nZbog sanacije klizišta u mjestu Frutak, na magistralnom putu Nikšić-Danilovgrad, saobraćaj je promijenjen sa dvosmjernog na jednosmjerni.


Junajted pobijedio Barselonu – stiže de Liht? - BIGportal.ba\nJunajted pobijedio Barselonu – stiže de Liht?\n26 Maja, 2019 071\nMladi defanzivni fudbaler Ajaksa Matijs de Liht već neko vrijeme se povezuje sa Barselonom, ali kako se trenutno čini, on je blizu prelasku u Mančester junajted.\nFudbaleri Ajaksa su ove sezone prava senzacija, svojim hrabrim igrama u Ligi šampiona osvojili su srca mnogih fudbalskih fanova, a pored toga, za njihove fudbalere su zainteresovani najveći evropski klubovi.\nInformacije iz Španije koje su stizale govorile su da se Barselona dogovorila sa Ajaksom oko transfera de Lihta i da će čitav transfer koštati oko 70 miliona evra.\nMeđutim, kako kažu poslednje informacije, de Liht je veoma blizu odlaska na “Old Traford” , pošto je navodno ponuda Mančester junajteda “previše dobra da bi se odbila”.\nJunajted vidi de Lihta kao idealno rešenje za svoju, ne baš sjajnu, odbranu. De Liht je ranije ove nedelje već prokomentarisao da bi voleo da ponovo igra sa de Jongom, ali da još uvek ne zna gde će nastaviti karijeru.\nToronto preokrenuo -15, Lenard donio Reptorsima prvo NBA finale\nPočinje Rolan Garos – troje Srba na terenu u nedelju\nMilojević lako do drugog kola Serbia opena\nRafa o “smtronosnom koktelu”\nDačić: Bilo bi neodgovorno da povučemo potpis sa Briselskog sporazuma\nSrećan rođendan, Volvo!\nI, na red je došla Angela\nBalensijaga i Ramštajn – saradnja koju niko nije želio\nKonačno je ošišala: Indijka odsjekla kosu dugu dva metra\nSvjetlost je naša suština – i naš ključ


Izvor: Vostok.rs, 19.Okt.2019, 11:37\nRusija i Srbija planiraju da potpišu opšti sporazum za nekoliko meseci, koji predviđa izgradnju Centra za nuklearnu nauku, tehnologiju i inovacije (CNSTI) u Srbiji, rekao je Sergej Prihodko, prvi savetnik ruskog premijera. Srpski ambasador u Rusiji Miroslav Lazanski u intervjuu RIA Novosti ranije je rekao da se očekuje da će se tokom posete Medvedeva Srbiji potpisati sporazum sa "Rosatomom" o saradnji u izgradnji nuklearnog naučnog centra u Srbiji. "Ruska strana spremna je da započne realizaciju projekta Centra za nuklearnu nauku, tehnologiju i inovacije (CNSTI). To se čini važnim, imajući u vidu stvarne potrebe Srbije za naučnim i tehnološkim proizvodima Centra, pre svega izotopima za medicinu, industriju i poljoprivredu. Za to postoje svi preduslovi". Precizirao je da međuvladin sporazum koji se priprema za potpisivanje predviđa specifičan niz koraka za pokretanje ovog projekta.\n"Pripremni rad o konfiguraciji i određivanja lokacije njegovog mestra je već započeo, a nekoliko meseci kasnije planirano je potpisivanje opšteg sporazuma", rekao je zamenik šefa kabineta.\nPrema njegovim rečima, ovaj centar je "inovativan projekat u oblasti nuklearne tehnologije i u suštini nema analoga u svetskoj praksi", a projekat je zasnovan na velikom iskustvu u saradnji, tradicionalnim vezama ruskih i srpskih nuklearnih naučnika.\n19.Okt.2019: Nauka i tehnologija


Osmaci naredna dva dana u svojim matičnim školama polažu probu male mature | RTV Podrinje\nOsmaci naredna dva dana u svojim matičnim školama polažu probu male mature\nčetvrtak, 8 aprila 2021, 14:04\nOsnovne škole sa teritorije grada Loznice dobile su precizne smernice Ministarstva prosvete za organizaciju ovogodišnjeg probnog završnog ispita.\nĐoko Petrović, prosvetni savetnik i predsednik okružne upisne komisije za Loznicu i susedne opštine Krupanj, Mali Zvornik i Ljuboviju, potvrdio je za RTV Podrinje da su škole preuzele testove i da se sprovode sve mere u skladu sa aktuelnom epidemiološkom situacijom, kako bi proba male mature protekla u najboljem redu.\nNovina u probnom polaganju završnog ispita jeste da se po završetku testovi neće slati Ministarstvu, kao što je to bio slučaj do sada, već će školske komisije sastavljene od nastavnika određenih predmeta sledeće nedelje pregledati testove, a rezultati će poslužiti za pripremu učenika za završni ispit, koji će biti organizovan u junu mesecu.\nPolaznici trećeg ciklusa programa funkcionalno osnovno obrazovanje odraslih u OŠ Sveti Sava u Lipničkom Šoru, u okviru probnog završnog ispita, u petak u 13 časova polagaće jedinstveni test koji sadrži zadatke iz srpskog, odnosno maternjeg jezika, matematike i iz predmeta obuhvaćenih na kombinovanom testu.\nPrethodni tekstGrad i ove godine pruža podršku parovima u brobi za potomstvo\nSledeći tekstLoznički rukometaši ostvarili još jednu pobedu


POGREBNO SARAJEVO prevoz iz inostranstva – PREVOZ POKOJNIKA\nPružamo brzu i pouzdanu uslugu međunarodnog prevoza pokojnika iz čitave Evrope u Sarajevo i cijelu Bosnu. Već nekoliko minuta nakon razgovora sa porodicom, organizovaćemo prevoz pokojnika iz inostranstva za Sarajevo. Čitava procedura obično traje ne duže od dva radna dana od trenutka kada nas kontaktirate.\nSvu dokumentaciju u inostranstvu potrebnu za međunarodni prevoz pokojnika prikupljamo mi, potpuno besplatno. Od Vas nam samo treba važeći pasoš pokojnika i možda još neki dokument koji samo porodica može da pribavi u Bosni. Svaki slučaj je poseban, ali direktor naše pogrebne firme će Vam odmah znati reći da li, gdje i koji dokument porodica treba da obezbijedi. Obično je dovoljna samo fotografija dokumenta.\nIza nas stoji 22 godina iskustva u međunarodnom prevozu pokojnika. Imamo moderna specijalizovana vozila, profesionalno osoblje i dobili smo sve međunarodne licence za prevoz pokojnika na teritoriji Evropske unije. Najvažnije, mi ništa ne radimo na crno, sa sumnjivom ili nepotpunom dokumentacijom. Naša pogrebna vozila ne čekaju danima na granicama i sasvim sigurno neće prouzrokovati zakonske ili emocionalne probleme porodici koja nas angažuje.\nSve radimo u skladu sa evropskim zakonima. Odlično poznajemo sve međunarodne propise, a kroz 20 godina rada stekli smo odlične kontakte i saradnju sa našim konzulatima u svim zemljama Evropske Unije. Upravo zbog toga, kompletnu papirologiju završavamo u najkraćem roku, bez čekanja, već istog dana, pa smo u mogućnosti da kompletan prevoz pokojnika iz inostranstva u Sarajevo završimo za jedan ili dva radna dana.\nCijena prevoza pokojnika iz inostranstva za Sarajevo\nNaše pogrebno preduzeće je u mogućnosti da ponudi pouzdano najniže cijene u regionu kada je riječ o međunarodnom prevozu pokojnika. Naravno, cijena zavisi od lokacije, razdaljine koju pogrebno vozilo treba da pređe i pogrebne opreme koju porodica izabere. Međutim, mi nemamo razlog ni potrebu da naduvamo cijene kako bi dodatno zaradili.\nNaša pogrebna vozila se u svakom ternutku nalaze u nekoliko evropskih zemalja upravo zbog povjerenja i prepuruka porodica koje su nas već angažovale. Zahvaljujući realnim cijenama, brzoj i pouzdanoj usluzi, naša pogrebna firma i jeste prepoznata kao pouzdan partner u najtežim trenucima kroz koje porodica prolazi.\nNakon što od vas dobijemo osnovne informacije o lokaciji, već nakon nekoliko minuta ćemo vas obavijestiti o tačnoj cijeni usluge. U svakom slučaju, možemo garantovati fiksnu i realnu cijenu, brzo i besplatno prikupljanje kompletne međunarodne dokumentacije, besplatno oblačenje pokojnika..\nPrevoz pokojnika iz inostranstva i COVID-19\nZbog situacije izazvane pandemijom korona virusa otežan je prevoz pokojnika, kao i dobijanje svih dokumenata potrebnih za prevoz. Od početka pandemije naša firma obavlja transport pokojnika bez čekanja ili bilo kakvih problema. Dobili smo sve potrebne licence, jedna smo od rijetkih firmi koje imaju sve međunarodne dozvole, tako da Vam možemo garantovati neometan prevoz pokojnika, čak i za vrijeme pandemije.\nMoramo naglasiti da je procedura donekle drugačija I dokumentacija obimnija ako je pokojnik preminuo od korona virusa, i za čitav proces je potreban jedan radni dan više. Ako kod preminule osobe nije ustanovljen virus korona, dalji proces prevoza pokojnika u Sarajevo teče na uobičajen način.\n"Laguna Bestattung" d.o.o pogrebno preduzeće je pouzdan izbor kada je, nažalost, potrebno organizovati prevoz pokojnika u Sarajevo iz sledećih zemalja.\nPrevoz pokojnika iz Njemačke za Sarajevo\nPrevoz pokojnika iz Švicarske u Sarajevo\nPrevoz pokojnika iz Holandije u Sarajevo\nPrevoz pokojnika iz Švedske za Sarajevo\nPrevoz pokojnika iz Danske u Sarajevo\nUčinićemo sve što je u našoj moći da u potresnim trenucima olakšamo teret čitave procedure, tako da se možete u miru oprostiti od svojih najbližih.\nZa sve dodatne informacije kontaktirajte nas u bilo koje vrijeme. Tu smo da Vam pružimo oslonac i pomoć u vašim teškim trenucima.


Sednica Vrhovnog saveta odbrane prekinuta - nastavak kroz sedam dana - 2002-03-25\nPosle razmatranja prve dve taèke dnevnog reda sednica Vrhovnog saveta odbrane je zbog obimnosti tema o kojima je rasprava voðena i zbog ranije ugovorenih obaveza èlanova Saveta, prekinuta i nastaviæe se za nedelju dana, navodi se u saopštenju vojnog kabineta predsednika Jugoslavije.\nSednica je prekinuta uz zakljuèak da se iduæeg ponedeljka raspravlja o situaciji nastaloj posle hapšenja potpredsednika Vlade Srbije Momèila Perišiæa, o problemima finansiranja Vojske Jugoslavije, o organizaciji Inspektorata obrane i kadrovskim pitanjima u Vojsci i Ministarstvu odbrane.\nPored èlanova Saveta – jugoslovenskog predsednika Vojislava Koštunice, predsednika Srbije Milana Milutinoviæa i predsednika Crne Gore Mila Ðukanoviæa, na sastanku Vrhovnog saveta odbrane uèestvovali su i savezni premijer Dragiša Pešiæ, savezni ministar za odbranu Velimir Radojeviæ, naèelnik Generalštaba Nebojša Pavkoviæ i sekretar Saveta kontraadmiral Dušan Stajiæ.\nElektronski mediji u Beogradu objavili su tokom popodneva da je Koštunica na sastanku Vrhovnog saveta odbrane podržao šefa vojne bezbednosti generala Acu Tomiæa i predložio smenjivanje naèelnika Generalštaba Nebojše Pavkoviæa zato što se distancirao od hapšenja potpredsednika republièke Vlade Momèila Perišiæa.\nZamoljen da prokomentariše teme sednice Vrhovnog saveta odbrane, srpski premijer Zoran Ðinðiæ rekao je da æe dugo èekanje na smenu šefa vojne bezbednost generala Ace Tomiæa znaèiti da postoji problem saradnje sa koalicionim partnerom - Demokratskom strankom Srbije:\n”Mi smo kao DOS pre godinu i po dana jedinstveno tražili smenu Pavkoviæa i to se nije desilo. Sada jedinstveno tražimo smenu generala Tomiæa i ako budemo èekali 18 meseci, onda tu ima jako malo saradnje. Ako smo kao DOS definisali politièki stav da Pavkoviæ i Tomiæ treba da odu, a o tome ne možemo da postignemo saglasnost sa koalicionim partnerom, onda oèigledno imamo problem u saradnji a problemi æe se nastaviti dok ne budemo sprovodili jedinstveno donete odluke,“ rekao je Ðinðiæ.\nPovodom juèerašnje odluke nevladine ekspertske organizacije Grupa 17 plus da istakne svog èlana i federalnog vicepremijera Miroljuba Labusa kao kandidata za predsednika Srbije danas je upadljivo æutanje politièkih partija. Guverner Narodne banke Jugoslavije Mlaðan Dinkiæ izjavio je da je Miroljub Labus najbolje rešenje za Srbiju i èovek koji æe Srbiju uvesti u Evropu: ”Ukoliko Labus odluèi da se kandiduje biæe naš kandidat i ne iskljuèujemo moguænost da ga podrže i druge stranke,“ rekao je Dinkiæ i dodao da nema kandidata koji može Labusa pobediti na izborima.\nPotpredsednik Demokratske stranke Srbije Zoran Šami izjavio je da ima dovoljno vremena do jeseni da se sve stranke izjasne da li æe imati kandidate za predsednièke izbore i dodao da se odluka o uèešæu na tim izborima po pravilu donosi kada oni budu raspisani. ”Demokratska stranka Srbije odluèiæe o naèinu uèešæa na predsednièkim izborima u Srbiji u dogledno vreme, a do sada nije razmišljala da li æe imati sopstvenog kandidata,“ rekao je Šami.


Pripadnici VS otputovali u Moskvu na Međunarodne vojne igre – Balkanekspresrb.rs\nTimovi Vojske Srbije učestvovaće u tri discipline – „Otvorene vode“, „Čisto nebo“ i „Tenkovski biatlon“\nU RANIM jutarnjim časovima, s Aerodroma „Nikola Tesla“, danas su u Moskvu otputovali pripadnici Vojske Srbije koji će učestvovati na ovogodišnjim Međunarodnim vojnim igrama u Ruskoj Federaciji. Timovi Vojske Srbije učestvovaće u tri discipline – „Otvorene vode“, „Čisto nebo“ i „Tenkovski biatlon“.\nMeđunarodne vojne igre biće održane od 30. jula do 13. avgusta na vojnim poligonima u Rusiji, a prvi put će deo takmičenja biti održan i u Kazahstanu. Učestvovaće više od 130 ekipa iz 20 država sveta koje će se nadmetati u 23 različite discipline. Ove godine, devet zemalja biće u ulozi posmatrača.♦\nTagsmešunarodne vojne igre Moskva VS\nSutra na Savskom nasipu foto safari


U Kanadu mogu putovati samo "cjepljene" osobe : GPMaljevac.COM\nU Kanadu mogu putovati samo “cjepljene” osobe\nKanadska vlada donijela je pomalo začuđujuću Odluku u kojoj stoji da turisti koji putuju u Kanadu moraju biti cijepljeni dok testirani i oporavljeni ne mogu putovati u Kanadu, javlja Hina.\nRazlog ovakve odluke je taj što Kanadska vlada ne želi dovesti u opasnost napredka koji su postigli na obustavljaju širenja koronavirusa u ovoj zemlji, naveo je u svom govoru premijer Kanade Justin Trudeau.\nNa pitanje novinara BBC-a: “Kada će Kanada dopustiti ulaz necjepljenim osobama?“, premijer Justin je odgovorio: “Mogu vam saopštiti da necjepljene osobe dugo neće moći putovati u Kanadu“.\nPo ovom pitanju, premijer Kanade Justin je dodao da bi se nešto više moglo znati slijedećih sedmica.\nPodsjećamo, unutar Europske unije može se putovati uz 3G pravilo:\nCjepljeni ( od revakcine mora proći 14 dana),\nOppravljeni (test na antitijela vrijedi mjeseca od datuma testiranja),\nTesitran (PCR test koji ne smije biti stariji od 72 sata od trenutka uzimanja brisa i antigen (brzi) test koji nije stariji od 48 sati).


19. Mar 2021 5960\nFirma „Eko Euro Tim“ dobila je prethodnih godina milionske poslove od grada Banjaluka, a neprikosnovena je na tenderima za uklanjanje miješanog otpada i održavanje saobraćajnica, pokazala je analiza portala MojaBanjaluka.info.\nPortal MojaBanjaluka.info analizirao je nabavke Grada u izbornoj 2020. godini i godini prije izbora, a ono što je zanimljivo za Banjaluku je da je ukupan iznos nabavki u izbornoj godini bio manji nego u 2019. Razlog za to vjerovatno leži i u činjenici da su 2019. zaključeni okvirni sporazumi na više godina.\nJedna od najvećih nabavki grada Banjaluka u 2019. godini bio je otvoreni poziv za uklanjanje miješanog otpada sa privremenih i divljih deponija i odvoz otpada odloženog u kontejnere zapremine pet kubnih metara van urbanog područja grada na dvije godine i sa procjenjenom vrijednošću od 1,62 miliona KM bez PDV-a.\nUklanjanje miješanog otpada 6.8.2019 - 6.8.2021. godine\n"Eko Euro Tim" je bio jedini i najpovoljniji ponuđač te je sa Gradom zaključio ugovor vrijedan 1,62 miliona KM. Ovakav razvoj događaja mogao se naslutiti već po samom raspisivanju tendera, jer je, kako navode stručnjaci iz ove oblasti sa kojima smo razgovarali, određene uslove mogao da ispuni samo ovaj ponuđač.\nOva firma je bila jedini ponuđač i na istom tenderu 2015. godine kada je sa Gradom sklopila četvorogodišnji ugovor. Interesantno je da je prilikom te nabavke prihvaćena cijena od 3,13 miliona KM koju je ponudio „Eko-Euro Tim“, a koja je bila za skoro 110.000 KM viša od procjenjene vrijednosti za četvorogodišnji sporazum od 2015. do 2019. godine.\nSaradnja Grada sa firmom „Eko-Euro Tim“ mogla bi biti upitna i zbog sukoba interesa s obzirom na to da mediji godinama pišu da je stvarni vlasnik ove firme Draško Ilić, koji je istovremeno i direktor gradske institucije Centar za razvoj poljoprivrede i sela Banjaluka, što on nikada nije demantovao.\nBez obzira na to „Eko-Euro Tim“ nastavlja da dobija unosne poslove u najvećem gradu Srpske. Pregovaračkim putem, ova firma je 2019. dobila tri lota u nabavci za održavanje prohodnosti gradskih saobraćajnica, trgova, mostova, trotoara i lokalnih puteva na području Grada u zimskom periodu.\nOva nabavka je interesantna i zbog toga što je gradska vlast poništila tender za četvorogodišnje održavanje prohodnosti puteva u junu 2019. godine, jer su za sve lotove dostavljene ponude koje su iznad procijenjene vrijednosti. Gradska vlast je nakon toga pokrenula pregovarački postupak, i između ostalih, „Eko-Euro Timu“ su dodijelila tri lota. Zanimljivo je i da je u pregovaračkim postupcima u ovoj nabavci u dva lota došlo čak i do povećanja cijena u odnosu na one koje su poništene.\nOdržavanje saobraćajnica, pregovarački postupak 2019. godine\nU prošloj godini je uslijedio nastavak ove nabavke kada je Grad raspisao tender vrijedan 2,46 miliona KM bez PDV-a za trogodišnje održavanje prohodnosti saobraćajnica. Tender je podijeljen na devet lotova, a iako je ista nabavka 2019. poništena zbog visokih cijena, Grad je lani ponovo išao sa istim procjenama vrijednosti za sve lotove kao i 2019. godine.\nPosao su opet dobile većinom iste firme kao i godinu ranije.\nTri lota dobila je firma „Eko-Euro Tim“, ali je kasnije odustala od jednog, dok su po jedan lot dobili „Golden card“, „Vrt dizajn & trend“, „Kozaraputevi„ i „Vučković export-import“, „Niskogradnja Marjanović“. Za lotove dva i tri tada nije bila dostavljena nijedna ponuda.\n„Eko-Euro Tim“ je od Grada dobijao i poslove uređenja vodotokova rijeka, dopremanja vode za piće i drugih, a miljenik je i drugih opština, ali i institucija u RS.\nMEHANIZAM ZA UZIMANJE PARA\nUkupni prihodi „Eko-Euro Tima“ u 2019. iznosili su 12,7 miliona KM, dok je dobit preduzeća iznosila 2,4 miliona KM.\nEkonomski analitičar Zoran Pavlović kaže da su tenderi generalno postali mehanizam za uzimanje para ili davanje poslova onome kome vlast hoće i da će se to teško promijeniti s obzirom na to da vlastima takvo stanje odgovara.\n„Eko-Euro Tim“, pobjede na tenderima\nTo se vidjelo na toliko primjera da o tome više ne vrijedi ni pričati. Ali, nažalost, zakon se ne mijenja jer to onima koji su na vlasti odgovara“, kazao je Pavlović.\nO javnim nabavkama najvećeg grada Srpske nedavno je govorio i novi gradonačelnik Draško Stanivuković koji je tvrdio da su informatičke robe i usluge „Prointeru“, koji se povezuje sa Igorom Dodikom, sinom Milorada Dodika, plaćene daleko više nego što im je realna cijena. Kazao je da je stvarna vrijednost ove nabavke 125.000 KM, dok se od Grada traži da plati 234.000 KM.\n„Miš i tastaturu treba da platimo 105 KM, dok su nam drugi istu tu robu sa istim karakteristikama, istim markama drugi nudili za 24 KM. Tako je na svim stavkama u ovoj fakturi“, rekao je, između ostalog, Stanivuković.\nKomentar bivšeg gradonačelnika Banjaluke Igora Radojičića i njegovog zamjenika Srđana Amidžića nismo uspjeli dobiti jer se nisu javljali na telefon.\nTagovi: banjaluka javne nabavke Eko Euro Tim analiza budžeta


Japan ispunio obavezu plaćanja članarine Unesku\nVlada Japana odlučila je da ispuni obavezu plaćanja članarine Organizaciji UN za obrazovanje, nauku i kulturu - Unesko, koju je nedavno suspendovala u znak protesta zbog odluke tog tela da u registar svetske dokumentacione baštine uvrsti kineska dokumenta o masakru u Nankingu 1937. godine.\nPrema rečima japanskog ministra spoljnih poslova Fumija Kišide, Tokio - koji je jedan od najvećih finansijera Uneska, uplatio je članarinu od 3,85 milijardi jena (31 milion evra), ali je zatražio ubrzanje procesa reformisanja registra radi veće transparentnosti rada Organizacije.\nLokalni mediji navode da japanske vlasti strahuju da bi neispunjavanje obaveze moglo ugroziti međunarodni ugled zemlje.\nSporna dokumenta uvršćena su prošle godine na listu svetske dokumentacione baštine, a Japan je tu odluku ocenio kao političku i suprotnu načelu neutralnosti svetske organizacije.\nTokio poriče tvrdnje Pekinga da su japanske trupe 1937. godine, tokom invazije na Nanking, tada glavni grad Kine, izvršile masakr nad stanovništvom.\nJapanske vlasti tvrde da su se ubistva velikog broja civila, pljačke i drugi zločini dogodili, ali da je "teško utvrditi tačan broj žrtava", dok desničari tvrde da zločina nije ni bilo.\nSa druge strane, Kina navodi da je za šest nedelja invazije na Nanking ubijeno 300.000 ljudi.


Amel Rovčanin 12 maj 2020\nFudbalski savez Srbije odlučio je da sva takmičenja u nižim, amaterskim ligama, prekinuta 15. marta zbog pandemije, neće biti nastavljena. Plasman u viši i ispadanje u niži rang takmičenja, biće primenjeno u skladu sa propozicijama utvrđenim na početku prvenstva.\nU oviru Zapadno – moravske zone, u kojoj se takmiče i dva fudbalska kluba iz naše opštine, nakon 16 odigranih kola, viši rang i plasman u Srpsku ligu – grupa Zapad izborila je “Sloboda” iz Užica. U niži rang sele se dve poslednje ekipe na tabeli “Crnokosa” iz Kosjerića i “Polet” iz Trbušana.\nFudbaleri “Jasena” prikazali su solidnu i čvrstu igru tokom prvenstva, dovoljnu da nakon 11 godina sačuvaju status zonaša.Takmičenje su okončali zatekavši se na 6. mestu tabele. U poslednjem odigranom kolu ugostili su i savladali rezultatom 1-0 drugoplasiranu “Slogu” iz Bajine Bašte. Na taj način su opravdali najave stručnog štaba da će se od sledeće sezone ekipa boriti za plasman u Srpsku ligu.\n“Polimlje” se, kako se kaže, provuklo kroz “iglene uši”. U nikad lošijoj sezoni, Prijepoljci nisu našli pravu igru, teško su dolazili do bodova što je za posledicu imalo da je tim tokom takmičenja tavorio na samoj granici ispadanja. U 16. kolu gostovali su kod poslednjeplasirane “Crnokose” gde su poraženi sa 1-0. Već u narednom su trebali ugostiti konkurenta za opstanak, “Polet “ iz Trbušana, na žalost ili na sreću, takmičenje je zbog korona virusa prekinuto. Sezonu su okončali na 14. poziciji i svega jedan bod viška delio ih je od nižeg ranga.


Holandija „tri od tri“, za prvo mesto u grupi | Republika Srpska\nNaslovna Fudbal Holandija „tri od tri“, za prvo mesto u grupi\nHolandija „tri od tri“, za prvo mesto u grupi\nHolandija – Čile 2:0. Dva gola rezerviste Memfisa Depaja doneli su Holandiji pobedu nad Čileom i prvo mesto u grupi B. „Lale“ će tako najverovatnije izbeći Brazil u osmini finala takmičenja. Šapnija se trijumfom (3:0) nad Australijom oprostila od Mundijala.\nHolandija je savladala Čile u jednoj ne toliko zanimljivoj utakmici i obezbedila prvo mesto u grupi B na Svetskom prvenstvu u Brazilu. „Lale“ su tako verovatno uspele da izbegnu Brazil u osmini finala i sa tri pobede iz tri meča istakle kandidaturu za najviši plasman na Mundijalu.\nGledali smo izuzetno tvrd meč u Sao Paulu. Holanđanima je za prvo mesto u grupi odgovarao i bod, pa su i svoju igru prilagodili toj činjenici. Čile je pokušavao da što pre stigne do pogotka, ali Aleksis Sančez i drugari retko i teško su probijali čvrst bedem ispred gola Jaspera Silesena.\nU odsustvu suspendovanog Robina van Persija, Arjen Roben je prešao u sam špic napada i svoju ulogu u meču odradio na najbolji mogući način. Šta tek reći o Memfisu Depaju, koji je sa klupe ušao u igru u 75. minutu, a onda postigao dva pogotka za svoj tim.\nMnogo više se očekivalo od Čilea, ali je vezni red bio oslabljen za neigranje Artura Vidala, čije se odustvo itekako osetilo na terenu Korintijans arene.\nIpak, izabranicima Horhea Sampaolija ostaje za utehu da su u osmini finala, makar i sa drugog mesta u grupi, kao i da su iza sebe ostavili svetskog šampiona – selekciju Španije.\nI jedni i drugi sada sa nestrpljenjem iščekuju razrešenje u grupi A i svoje naredne rivale na šampionatu u Brazilu.


Hapšenja na granici: Demonstranti blokirali prelaz, kamion krenuo na njih VIDEO - B92.net\nIzvor: B92, Tanjug utorak, 12.11.2019. | 17:52\nEPA-EFE/ DAVID BORRAT\nPolicija je koristila suzavac i palice kako bi rasturila demonstrante koji su više od 24 sata blokirali glavni granièni prelaz izmeðu Francuske i Španije.\nPolicija je potom poèela da odnosi vozila i otpad i najavila ponovno otvaranje puta za saobraæaj nekoliko sati kasnije, preneo je AP.\nPolicijska akcija izazvala je manje sukobe s demonstrantima, a regionalna uprava je saopštila da niko nije povreðen u operaciji koja je trajala celo jutro.\nU jednom trenutku je ka gomili demonstranata krenuo kamion koji su okupljeni protestanti gaðali.\nPlanirani trodnevni protest poèeo je juèe, organizovala ga je tajna aktivistièka grupa pod nazivom Demokratski cunami, koja je organizovala mnoge proteste, od kojih i neke nasilne, a nakon što je desetak katalonskih separatistièkih lidera osuðeno prošlog meseca zbog akcija za nezavisnost Katalonije.\nAdministracija za region Istoènih Pirineja na jugu Francuske saopštila je da je operacija rasturanja demonstranata izvedena u tesnoj saradnji sa Španijom.


eKapija | Teva preuzela Actavis za 33,43 mlrd USD i 100 miliona akcija - Korisnicima u Srbiji biće dostupniji savremeni lekovi i terapije\nIzvor: eKapija | Sreda, 03.08.2016.| 14:48\nTeva preuzela Actavis za 33,43 mlrd USD i 100 miliona akcija - Korisnicima u Srbiji biće dostupniji savremeni lekovi i terapije\nFarmaceutska kompanija Teva (Teva Pharmaceutical Industries) završila je preuzimanje generičkog poslovanja Allergana, u čijem sastavu je i kompanija Actavis Generics koja posluje i u Srbiji.\nKako je navedeno u saopštenju ovih kompanija, Allergan je dobio 33,43 mlrd USD u gotovini i oko 100 miliona Tevinih akcija.\n- Ovim spajanjem Actavis u Srbiji, u čijem sastavu posluju fabrika Zdravlje u Leskovcu i Actavis u Beogradu, omogućiće pacijentima i zdravstvenom sistemu Srbije pristup jednom od najvećih portfolija savremenih, prvoklasnih lekova i terapija na svetu - rekao je generalni direktor kompanije Actavis u Srbiji, Pavle Marjanović.\nActavis će, kako je dodao Marjanović, nastaviti sa kontinuiranim, stabilnim snabdevanjem tržišta Srbije svim svojim proizvodima uz očekivano proširenje portfolija savremenim i efikasnim lekovima kojih do sada nije bilo na tom tržištu. Takođe, Actavis će nastaviti i da radi na unapređenju kvaliteta zdravstvene zaštite u Srbiji.\nDirektor leskovačkog Zdravlja, Bojan Jović, rekao je da je ta fabrika spremna da korisnicima na domaćem i još većem broju tržišta širom sveta obezbedi najsavremenije generičke farmaceutske proizvode vrhunskog kvaliteta.\nTeva je vodeća globalna farmaceutska kompanija i najveći proizvođač generičkih lekova na svetu, a sedište joj je u Izraelu. Na 80 tržišta sveta Teva nudi više od 1.800 lekova i 16.000 proizvoda, a u 2017. godini planira plasiranje oko 1.500 generičkih proizvoda. Ujedno Teva zauzima jedno od prva tri mesta u više od 40 zemalja, te ima vođstvo na svim ključnim globalnim tržištima.\nNeto prihodi ove kompanije u 2015. godini iznosili su 19,7 mlrd USD. Akvizicijom Actavis Generics-a Teva jača svoje međunarodne komercijalne mogućnosti i u značajnoj meri globalizuje prodaju i istraživačko-razvojnu mrežu.\nAkvizicije sve češće\nOvo je samo jedno u nizu spajanja farmaceutskih giganata u poslednjih nekoliko godina. A kako je pokazala nedavna studija konsultanske kuće EY (Ernst&Young), akvizicije u ovom sektoru nas i dalje očekuju.\n- Bićemo svedoci velikom nivou ulaganja i prodaja u farmaceutskom sektoru u idućim godinama - rekao je Gerd Stuerz, analitičar u EY.\nU aprilu su Pfizer i Allergan odustali od 160 mlrd USD vrednog povezivanja, kojim bi nastao novi svetski lider u farmaceutskoj industriji i time pretekao švajcarskog diva Novartis-a, zato što američke vlasti ulažu velike napore u sprečavanju spajanja kompanija i na taj način izbegavanju plaćanja poreza.\nTo verovatno ipak neće označiti kraj talasa značajnijih spajanja u tom sektoru, kažu u EY.\n- Kompanije će rasprodati cela odeljenja ili kupiti nova u cilju jačanja svojih pozicija - rekao je stručnjak Siegfried Bialojan.\nSuočene s oštrom konkurencijom, za mnoge kompanije je sada ključan rast ostvariv pomoću spoljnih snaga.\n- Farmaceutske grupe mogu brzo da prezentuju inovacije samo ako kupuju kompanije u inostranstvu - izjavio je u junu Bialojan i procenio da bi ukupna tržišna vrednost sporazuma o spajanju i akviziciji uskoro mogla dosegnuti oko 200 mlrd USD godišnje.\nSpajanja moguća i u Srbiji\nKako je za eKapiju nedavno izjavila Mirjana Vučićević, iz Udruženja za farmaceutsku i medicinsku privredu pri Privrednoj komori Srbije, mnoštvo velikih sporazuma potpisano je poslednjih godina, ali intenzivno razdoblje spajanja i akvizicija farmaceutski sektor tek očekuje u godinama koje slede.\n- Smatram da je to dobar put za bolje poslovanje i investicije u farmaceutskom sektoru - rekla je za eKapiju Vučićević.\nDo tada, i dalje čekamo rasplet oko 'slučaja Galenika', odnosno da vidimo da li će i ko od tri zainteresovane kompanije preuzeti nekadašnjeg domaćeg giganta.


Koalicija novinarskih i medijskih udruženja pozvala je danas vlasti Beograda da hitno ponište rešenje o raspodeli 89,8 miliona dinara po konkursu za sufinansiranje medijskih projekata zbog, kako su naveli, očiglednih nezakonitosti.\nOni su u saopštenju zatražili da se ispita odgovornost članova stručne komisije koja je ocenjivala projekte i predložila da se novac svih građana Beograda dodeli prorežimskim medijskim i preduzetničkim firmama, čak i medijima koji gotovo svakodnevno krše novinarsku etiku.\n“Nadležni organ Beograda nije objavio stručne biografije imenovanih kako bi javnost mogla da se uveri u njihovu stručnu kompetentnost za obavljanje ovog ozbiljnog posla”, navodi se u saopštenju.\nTa koalicija je ocenila da se jedan od članova komisije Aleksandar Simićnašao u očiglednom sukobu interesa jer je zaposlen u Studiju B, kojem je za tri projekta ukupno dodeljeno čak 16,1 milion dinara, a po njihovim rečima, firmama koje su povezane sa Studiom B pripalo bezmalo 20 miliona dinara.\nOni su ukazali na to da je tabloidu Alo na konkursu dodeljeno šest miliona dinara za projekat “Beogradska rubrika u dnevnom izdanju lista Alo”, čime se ne sufinansira medijski projekat već redovna rubrika medija, što je, takođe, nezakonito.\n“‘Nezavisna’ komisija je, pored pobrojanih neregularnosti, odlučila da sa po šest miliona dinara novčano podrži i projekte listova Srpski telegraf i Informer, rekordera po kršenju novinarskog kodeksa u praksi Saveta za štampu, koji ne bi smeli ni da budu u konkurenciji za sufinansiranje javnog interesa novcem građana Beograda”, dodaje je u saopštenju.\nKoalicija je ocenila da je obrazloženje o odbijanju projekata lista Danas, nedeljnika, Novi magazin, Udruženja “Eutopija” koji je osnivač portala Pištaljka i drugih “šturo i neuverljivo”, jer se navodi da se “ne ostvaruje cilj javnog interesa u javnom informisanju”.\n“Prema mišljenju komisije, za javni interes su nevažne čak i teme kao što su društvena briga o starijoj populaciji, problemi nasilja u sportu, istraživanje korupcije i sukoba interesa u organima Beograda ili briga o zdravlju građana”, naveli su iz Koalicije.\nPodsetili su da od uvođenja sufinansiranja medijskih sadržaja od Grada Beograda raspodela novca privlači pažnju zbog, kako su naveli, “redovnih nezakonitosti i neregularnosti a posebno zbog neskrivenog favorizovanja medija koji umesto javnom interesu služe propagandi i političkoj promociji vlasti”.


U Sloveniji počeo američko-evropski samit\nPredsednik Džordž Buš počeo je danas u Sloveniji zvanične razgovore sa liderima Evropske unije o nizu pitanja, uključujući iranski nuklearni program. Uoči sastanka Buš je rekao kako želi da razgovara o zajedničkim akcijama za hvatanje u koštac sa visokim cenama energije i načinima za smanjenje zavisnosti od fosilnih goriva. Takođe je rekao kako namerava da od evropskih zemalja zatraži veću pomoć za Avganistan i pojačavanje pritiska na Iran da se odrekne svog nuklearnog programa.\nU zajedničkom saopštenju, objavljenom tokom razgovora, lideri su ponovo podvukli predanost SAD i EU promovisanju otvorene investicione politike i odupiranju protekcionizmu. Primećujući pojavu povećanja državne kontrole nad investicionim fondovima lideri su pozvali menadžere tih fondova da vode transparentnu investicionu politiku.\nUoči samita, koji se održava na Brdu, kod Kranja, predsednik Buš se sastao sa slovenačkim predsednikom Danilom Tirkom i premijerom Janezom Janšom. Kasnije danas, Buš će prisustvovati egzibiciji čuvenih slovenačkih konja lipicanera. Krajem dana američki predsednik će otputovati za Nemačku.


Fratini: Vučićeva inicijativa veliki iskorak, žalosno što je odbacuju | Zvornik Danas\nFratini: Vučićeva inicijativa veliki iskorak, žalosno što je odbacuju\non: 12. августа 2015 In: Ex-Yu, naslovna, VIJESTI\nRIM – Inicijativa premijera Srbije Aleksandra Vučića o uspostavljanju zajedničkog dana sjećanja na sve žrtve je veliki iskorak i veoma je žalosno što nije naišla na odobravanje u Hrvatskoj i na Kosovu, ocjenjuje bivši šef italijanske diplomatije i visoki zvaničnik EK Franko Fratini.\n„Ko bi mogao da negira da sve žrtve ratova na prostoru bivše Jugoslavije zaslužuju poštovanje i saosjećanje“, zapitao je Fratini.\nItalijanski političar, danas predsjednik italijanskog Društva za međunarodne organizacije, ukazuje da građani zemalja regiona zajedno sa Srbijom dijele zajedničku sudbinu u evropskoj porodici.\n„Srbi treba da odaju počast hrvatskim žrtvama, kao što bi i Hrvati isto tako trebalo da odaju počast srpskim žrtvama, što je baš u evropskom duhu“, smatra Fratini.\nOn podsjeća da je srpski premijer već preduzimao značajne inicijative u cilju pomirenja u regionu, kao što je odlazak u Srebrenicu, ili poziv članovima Predsjedništva BiH da dođu u Beograd.\nPrema njegovom mišljenju, ideja regionalnog pomirenja, koja je u osnovu inicijative srpskog premijera, jeste i biće mnogo snažnija od bilo kakve propagande ili nacionalističke retorike.\n„Poslije višemilionskih žrtava u Drugom svjetskom ratu, osnivači EU su pomirenje postavili za ključni princip života evropske zajednice. I uspjeli su u tome“, poručuje Fratini.\nGovoreći o situaciji u regionu, Fratini ističe da je Srbija ključna zemlja za stabilnost cijelog Balkana.\n„Prema tome, Srbija i ima obavezu da bude prvi i najjači promoter pomirenja“, istakao je on i podsjetio da je početkom pedesetih godina prošlog vijeka bilo teško zamisliti da će Francuska i Njemačka jednog dana organizovati zajedničke sjednice vlada, što je danas potpuno normalno.\n„Za pomirenje su neophodni lideri i vizionari i rezultat će doći, ja sam optimista“, rekao je Fratini.\nGovoreći o Vučićevoj inicijativi u kontekstu stabilnosti regiona, on ukazuje da na stabilnost mogu da utiču i neki unutrašnji faktori, kao što je egoističan pristup, dok EU predstavlja snažan magnet za zajedničke akcije u pravcu prosperitetne budućnosti.\nTakođe, navodi, na stabilnost mogu da utiču i spoljni faktori, kao što je ubacivanje ćelija islamističkih terorista i obuka „stranih boraca“ na Balkanu.\n„Ove zajedničke prijetnje nameću neophodnost većeg, a ne manjeg, uzajamnog razumijevanja i saradnje na svim nivoima“, zaključio je Fratini.\nOznake: dan sjećanjafratinivučićeva inicijativa


Press Online :: Fudbal :: Partizan će snimati i izbacivati navijače koji budu vređali Albance na utakmici protiv Skenderbega! (VIDEO)\nPartizan će snimati i izbacivati navijače koji budu vređali Albance na utakmici protiv Skenderbega! (VIDEO)\nCrno-beli uvode rigorozne mere u obezbeđivanju meča Partizan - Skenderbeg koji je na programu u četvrtak od 19 časova.\nGeneralni direktor FK Partizan Miloš Vazura kaže da su preduzete opšežne mere kako bi utakmica protiv albanskog Skenderbega u Beogradu u Ligi Evrope protekla bez i najmanjeg incidenta.\nKamere unutar i oko stadiona u Humskoj su instalirane, pa će u slučaju svakog pogrdnog navijanja svaki izrednik biti uočen i u roku od petaest minuta biti uzbačen sa stadiona, izjavio je Vazura.\n- Na nama je da pokušamo da sve prođe bez ijednog incidenta. U Albaniji smo se osećali sigurno, želimo da uzvratimo gostoprimstvo. Ukoliko napravimo grešku ona može da bude kobna, minimum sa jednom utakmicom bez publike.\n- Očekujem da sve prođe u redu. Ukoliko sa neke strane krene neko pogrdno navijanje na nacionalnoj osnovi, ili bilo kojoj drugoj da nije sportska, biće zumiran kamerom, a onda će u roku od pet minuta da mu priđe obezbeđenje i izbaciće ga sa stadiona - rekao je Vazura za TV Partizan.\nAko samo podsetimo da je jedna od najčešćih pesama na srpskim stadionima, čak i kada ne igraju protiv Albanskih timova ''ko ne skače, taj je Šiptar'', pitanje je kako će to Partizan sprečiti, jer ne bi bilo iznenađenje da u tom slučaju čak i više od 20.000 navijača peva tu pesmu.\nPodsetite se kako je to izgledalo na meču Partizana i Škendije pre nekoliko godina:


Tag / Filip Živojinović / Vesti online\nAleksandra Prijović otkrila kako su izgledali dani nakon porođaja\nPevačica Aleksandra Prijović uživa u majčinstvu, a naslednik Aleksandar kog je rodila 6. marta ove godine sada je centar njenog i Filipovog sveta.\nŽivojinovići slavili rođenje naslednika Aleksandra (FOTO, VIDEO)\nPevačica Aleksandra Živojinović, koja je popularnost stekla pod devojačkim prezimenom Prijović, i Filip Živojinović pre dva dana postali su roditelji.\nAleksandra Prijović i Filip Živojinović nedavno su kupili kuću na Bežanijskoj kosi koju trenutno renoviraju, a u koju će se useliti nakon rođenja naslednika, budući da pevačica sitno broji...\nAleksandra i Filip kupili kuću od pola miliona evra!\nAleksandra Prijović i Filip Živojinović kupili su na kredit kuću na Bežanijskoj kosi, u koju će se useliti posle pevačicinog porodaja krajem februara. Poznati bračni par pazario je nekretninu...\nPrija i Filip odabrali prinčevsko ime za sina!\nAleksandra Prijović odlučila da se školuje?\nPevačica Aleksandra Prijović otputovala je sa svojim izabranikom Filipom Žovojinovićem u London!\nAleksandra Prijović otkrila pol bebe\nAleksandra Prijović i Filip Živojinović otkrili su da li će dobiti dečaka ili devojčicu.\nsvet.rs, kurir.rs, vestionline.rs 0 komentara\nPoznata folkerka očekuje prinovu\nJedna od najpopularnijih pevačica “Granda“ Aleksandra Prijović i njen dečko Filip Živojinović čekaju bebu, saznaju mediji.


Neprimjenjivanje mjera zaštite na radu, nesprovođenje preventive i nedovoljna obuka radnika najčešći razlozi povreda na radu, rekao je ministar rada i boračko-invalidske zaštite Republike Srpske Duško Milunović.\nMilunović je naveo da su prošle godine u Srpskoj lakše povrijeđena 1.474 radnika, teže 79, a bilo je 14 povreda sa smrtnim ishodom, kao i da je najviše slučajeva registrovano u oblasti građevinarstva.\n"Ovo je najveći broj povreda na radu u posljednjih 10 godina od kada se primjenjuje Zakon o zaštiti na radu ("Sl. glasnik RS", br. 1/2008 i 13/2010). U narednom periodu namjeravam da posjetim građevinske firme kako bi se utvrdilo koji su to razlozi povreda na radu", rekao je Milunović.\nOn je uoči konferencije "Stanje i perspektive zaštite na radu u Republici Srpskoj", koje je organizovalo ovo ministarstvo povodom obilježavanja Svjetskog dana bezbjednosti i zdravlja na radu, naveo da je cilj skupa da se ukaže na značaj zaštite na radu jer, kako je naglasio, samo zdrav radnik može da bude koristan sebi, porodici, poslodavcu i društvu.\n"Biće sagledani svi aspekti zaštite na radu i zakonodavni i institucionalni okviri, a nakon rasprave odredićemo dalje pravce kretanja u ovoj oblasti u namjeri da se smanji broj povreda na radu", rekao je on.\nMilunović je naveo da je resorno ministarstvo sačinilo kvalitetnu informaciju za proteklih 10 godina, iz koje je vidljivo da raste broj povreda na radu, lakših, težih, te onih sa smrtnim ishodom.\n"Cilj ove konferencije jeste da učesnici kritičkim mišljenjem doprinesu boljem stanju u ovoj oblasti. Ministarstvo će potom sprovesti javnu raspravu o primjeni zakona i o tome će detaljno izvijestiti i Ekonomsko-socijalni savjet i Vladu Srpske", rekao je Mulunović.\nOna je naglasio da će to biti osnovni dokument na kojem će se zasnivati strategija zaštite na radu u Srpskoj za 2020. i 2021. godinu s ciljem bolje zaštite zdravlja radnika.\nIZVOR: Vebsajt Ministarstvo rada i boračko-invalidske zaštite RS, 24.04.2019.


- Partizan krasi izuzetno čvrsta i agresivna odbrana, brza tranzicija, jaka unutrašnja igra, snažan kontakt. Imaju čvrstinu. Partizan se sigurno više pita. Partizan je favorit u hramu košarke. Ne možemo da pretimo "srpskim Boston Seltiksima". U ovoj fazi sezone ne važe mnoge stvari, važi samo teren i 40 minuta. Onako kakva bude naša energija, tako ćemo i proći. Ukoliko se ponovi naše poslednje gostovanje neće biti dobro - rekao je Nikolić.\nDragan Nikolić trener KK Igokee\nOva utakmica je jako važna za Igokeu u borbi za opstanak. Najviše nade gosti polažu u bivšeg igrača crno-belih Danila Anđušića, koji zna šta znači igrati u ovoj dvorani.\n- Pred nama su dve izuzetno važne utakmice, mečevi u koje staje cela sezona. Svima nam je jasno da bismo pobedom u Beogradu protiv Partizana rešili sva pitanja u vezi sa opstankom u ligi i da bismo mogli rasterećeno, bez ikakvog imperativa, da uđemo u poslednje kolo. Pokušaćemo da uđemo u meč maksimalno angažovano i da odigramo najbolji mogući meč. Neće biti lako, znamo na koji način moramo da igramo, posebno pred takvom publikom i u takvoj atmosferi. To svakako povećava energetske zahteve koje moramo da uložmo u ovaj duel i nadam se da ćemo uspeti tamo da ostvarimo pozitivan rezultat - naveo je Anđušić.\nDanilo Anđušić na meču protiv Crvene zvezde\nPodsetimo, posle 20 odigranih kola Partizan se nalazi na četvrtoj pozciji na tabeli sa učinkom 13-7, dok je Igokea deveta sa skorom 7-13.


Konferencija klubova Srpske lige Vojvodina. Na premijeri "Hajduk" dočekuje "Omladinac" - Ozon Media\nU prisustvu generalnog sekretara FSV Miodraga Cvijića komesara za takmičenje Miodraga Radakovića, lica zaduženog za ligu Ljubiše Vlahovića i delegata svih 16 klubova Srpske lige Vojvodina održana je konstituciona sednica. Za predsednika jednoglasnom odlukom izabran je Goran Vuković (Borac, Sakule) a za njegovog zamenika Zoran Lacković (Radnički, Sremska Mitrovica).\nPrisutne je pozdravio Cvijić čestitao pobednicima vojvođanskih liga i Vojvodini iz Perleza plasman u viši rang i poželeo svim klubovima uspešnu takmičarsku sezonu.\nNa sednici IOFSS usvojeni su određena dokumenta, broj klubova i sastav lige grupa Vojvodina koja će brojati 16 klubova. Propozicije takmičenja nisu se ništa menjale, a baraž kao mogućnost ulaska u ligu ostaje, pa će prvi klub iznad crte sa drugopolasiranim ekipama vojvođanskih liga moći da izbori ostanak. Prvak obezbeđuje plasman u viši rang.\nDoneta je odluka i da klubovi koji žele da se licenciraju za ulazak u prvu ligu Srbije će morati da ispune određene uslove, a što se tiče infrastrukture, finansija i mlađih kategorija isto tako doneta je odluka da FSS ima diskreciono pravo da u interesu fudbala čak i proširi prvu ligu rekao je Cvijić i napomenuo da su klubovi u obavezi da snimaju utakmice.\nNajzanimljivija tačka koju su svi delegati čekali je kalendar takmičenja i izvlačenje takmičarskih brojeva za prvo kolo koje će na programu biti 17. avgusta, a poslednje 24 novembra bez vanredne srede. Žrebom je rukovodio komesar za takmičenje Miodrag Radaković.\nZa igranje u subotnjem terminu opredelili su se: Bečej 1918, Hajduk 1912 (Kula), Omladinac (Novi Banovci), Bratstvo 1946 (Prigrevica) Bačka 1901 (Subotica), OFK Vršac, Dinamo 1945 (Pančevo), Radnički (Sremska Mitrovica, Radnički (Zrenjanin), Radnički 1912 (Sombor), Kozara (Banatsko veliko selo) i 1.Maj (Ruma) dok će u nedeljnom terminu utakmice igrati: Železničar (Pančevo), Dunav (Stari Banovci), Borac (Sakule) i Vojvodina 1928 (Perlez).\nTakmičarski brojevi: 1 Hajduk 1912, 2 Bačka 1901, 3 Radnički (S.M.), 4 Radnički 1912 (S), 5 Borac, 6 Radnički (Z.R.), 7 1.Maj, 8 Železničar, 9 Bratstvo 1946, 10 Kozara, 11 Dinamo 1945, 12 Bečej, 13 Vojvodina 1928, 14 Vršac, 15 Dunav, 16 Omladinac.\nU prvom kolu 17. avgusta sastaće se:\nHajduk – Omladinac,\nBačka – Dunav,\nRadnički (S.M.) – Vršac,\nRadnički (S) – Vojvodina,\n1.Maj – Kozara,\nRadnički (Z.R.) – Dinamo,\nBorac – Bečej\nŽelezničar – Bratstvo.


Humanitarna pomoć za radnike propalih fabrika\nKategorija: Aktuelno, Humanitarne akcije, Poslednje vesti Zrenjanin\nNezavisno udruženje nezaposlenih Vojvodine obezbedilo je i distribuiralo oko 3 tone prehrambenih proizvoda svojim članovima i socijalno najugroženijim građanima na teritoriji grada Zrenjanina i Opštine Žitište.\nViše od 120 porodica čiji su članovi nekada bili zaposleni u sada zatvorenim i propalim zrenjaninskim preduzećima, dobilo je ovim putem pomoć.\n– Oni do sada nisu dobijali nikakvu organizovanu pomoć od institucija i organizacija. Na ovaj način nismo rešili njihove egzistencijalne probleme i probleme neisplaćenih doprinosa, ali smo im na neki način olakšali svakodnevnicu. U narednom periodu trudićemo se da pomažemo sličnim akcijama i istovremeno vršimo pritisak na institucije sistema kako bi ovi radnici dobili ono što su pošteno zaradili, kaže predsednik Nezavisnog udruženja nezaposlenih Vojvodine, Ranko Hrnjaz.\nAkciju prikupljanja prehrambenih proizvoda u velikoj meri pomogla je organizacija “Zrenjaninsko VOLIM“ koja se zalaže za „vraćanje dostojanstva u kulturnom, ekonomskom i duhovnom smislu ljudima koji žive u gradu ili osećaju pripadnost Gradu Zrenjaninu, kroz ponovno uspostavljanje arhitektonskih simbola Grada, ponovno pokretanje legendarnih Zrenjaninskih brendova, pokretanje i podsticanje industrijskih, zanatskih, poljoprivrednih i kulturnih delatnosti“.\nPored paketa hrane, Nezavisno udruženje nezaposlenih Vojvodine podelilo je u prethodnom periodu i paketiće deci nezaposlenih i samohranih roditelja. U toj akciji učestvovali su Nezavisni sindikat javnih službi Srbije Gradske uprave grada Zrenjanina, PROZOR-Pokret za razvoj i obnovu grada Zrenjanina i Eko taksi.\nTagovi humanitarna pomoćnezaposlenipodela paketapropala preduzeća\nSaznajte koje su prednosti rane kupovine letnjih turističkih aranžmana\nUjedinjeni regioni Srbije: Zrenjaninci će dobiti nova radna mesta


Vujasinović: Predstoje nam važne utakmice | Novine Toronto\nTrener vaterpolista Novog Beograda Vladimir Vujasinović rekao je da njegovu ekipu čekaju veoma važne utakmice, a da period teških mečeva počinje od duela sa Radničkim iz Kragujevca.\n"Predstoje nam veoma važne utakmice. Zgusnut ritam teških mečeva startuje ovim duelom sa Radničkim i završava se Fajnal-forom domaćeg Kupa krajem decembra. Igraćemo mečeve na svaka tri dana, a u novembru čak i češće", rekao je Vujasinović, preneo je klupski sajt.\n"Za sve to smo vredno trenirali i pokušaćemo da već od ove utakmice sa Kragujevčanima u igri primenjujemo barem delimično ono što smo pripremali proteklih mesec i po dana. Probaćemo da kroz utakmice napredujemo kako bismo završnicu Kupa i borbu za prvi trofej u sezoni dočekali na najbolji mogući način", dodao je on.\nVujasinović je posebno pohvalio igrače, za odnos prema treningu, ali i za celokupnu atmosferu u timu.\n"Imali smo i malo sreće, jer većina igrača nije imala problema sa virusom korona, tako da smo uradili dobar posao. Par momaka je bilo bolesno, ali oni su se oporavali i vraćaju se treninzima", rekao je on.\nVaterpolista Novog Beograda i proslavljeni reprezentativac Srbije Dušan Mandić, rekao je da će "ovo biti prva prava utakmica u sezoni, derbi u punom smislu te reči".\n"S obzirom na sve okolnosti, sa Kragujevčanima nam ove sezone predstoji sigurno desetak mečeva u svim takmičenjima, tako da će biti dosta zanimljiv i jakih duela", dodao je Mandić.\n"Sigurno su dosta kvalitetniji nego prošle godine i zato pozivam publiku da dođe na bazen i uživa u odličnom vaterpolu", zaključio je on.


HLADAN TUŠ ZA SRBIJU STIGAO JE DANAS IZ IZRAELA Pljušte reakcije nakon uspostavljanja diplomatskih odnosa sa Kosovom!\nPredsjednik Srbije Aleksandar Vučić izjavio je danas, povodom uspostavljanja diplomatskih odnosa Izraela i Kosova, da je Izrel izabrao da su im SAD najvažnije\nPredsjednik Srbije Aleksandar Vučić izjavio je danas, povodom uspostavljanja diplomatskih odnosa Izraela i Kosova, da je Izrel izabrao da su im SAD najvažnije, te ukazao da to neće sjajno uticati na odnose Beograda i Tel Aviva.\nVučić je ocijenio očekivanim taj potez Izraela i Kosova, šest mjeseci poslije potpisivanja Vašingtonskog sporazuma, te najavio da će zvanični Beograd odnose sa bliskoistočnom državom graditi u skladu sa novonastalim okolnostima.\nOn je za TV “Pink” kazao da Srbija nije pravila “zajednički sporazum sa Amerikancima i Albancima, nego svoj sporazum sa SAD-om”.\n“Nismo hteli da podstičemo da Izrael povuče takav potez, već da to ne uradi”, rekao je Vučić.\nOn kaže da treba sačekati da se vidi da li će Priština poštovati svoj dio iz Vašingtonskog sporazuma i hoće li pustiti u rad prugu Priština-Merdare, a ne da traži da ide preko Kosovske Mitrovice i sjevera.\n“Pošto se Priština smatrala poraženom u Vašingtonu, sada pribjegavaju triku da hoće prugu preko sjevera koja bi se povezala sa Kraljevom i Raškom, a da bi nam, uzeli željeznicu na sjeveru, koja je važna za konekciju sa /centralnom/ Srbijom”, rekao je Vučić.\nBrnabić: Nismo sretni\nPremijerka Srbije Ana Brnabić rekla je večeras da zvanični Beograd nije sretan zbog uspostavljanja diplomatskih odnosa Izraela i Kosova, ali da to što se desilo nije bilo neočekivano.\nBrnabić je dodala da Srbije nije željela da se to nađe u Vašingtonskom sporazumu, te navela kako predsjednik Srbije Aleksandar Vučić to nije potpisao.\n“SAD su najbliži saveznik Izraela. Mi nismo potpisali taj dokument i očigledno da je pritisak SAD-a bio mnogo jači”, rekla je ona za TV “Prva”.\nBrnabić je dodala kako ostaje da se vidi kako će se ponašati neke druge države, pogotovo “muslimanske prema Kosovu”.\nOna je rekla da će se Srbija truditi da i dalje razvija odnose sa Izraelom, ali u ovom novom svjetlu.\nPrema njenim riječima, ne postoji uslov od Evrope da se pitanje Kosova riješi tokom ove godine.\n“Mislim da rješenje pitanja nije vremenski oročeno, ali svakako da Evropa očekuje neki sporazum o normalizacije prije pristupanja Srbije EU. Evropa ne želi da uvozi probleme”, navela je Brnabić.\nOna je dodala da EU ne može prejudicirati rješenje jer je statusno neutralna i jer pet članica EU ne priznaje Kosovo.\nPrevious article NEŠTO SE IZA BRDA VALJA Historijska politička zavrzlama dobija epilog: Bakir Izetbegović i Dragan Čović su se našli na prekretnici\nNext article Opasna svađa na televiziji u Srbiji: Čedomir Jovanović zbog Vojislava Šešelja napustio emisiju!\nJezivo otkriće: Masovna grobnica u Srbiji, Aleksandar Vučić o svemu šuti!


Otkup automobila » Otkup automobila Toyota\nOno što je najbitnija karakteristika ovih automobila jeste da imaju jedan od najboljih motora, kada je automobilska industrija u pitanju, zato se veliki broj ljudi širom sveta odlučuje za kupovinu nekog od njihovih modela automobila.\nDugogodišnja tradicija poslovanja pokazuje da se Toyota uvek prilagođava svojim korisnicima, izlazi u susret njihovim zahtevima i čini da se korisnici uvek vraćaju Toyoti.\nOtkupom Toyota automobila se bavimo već dugo, pa iz tog razloga imamo dovoljno iskustva u ovom poslu da na pravi način procenimo vrednost vašeg automobila i damo vam najbolju ponudu za njegov otkup.\nSve ostale usluge možemo da vam obezbedimo po veoma povoljnim cenama, a otkup možemo obaviti veoma brzo, tako da ćete svoj novac dobiti u najkraćem mogućem roku.\nToyota Auris je vrlo lep, gradski automobil sa petoro vrata, ima zadovoljavajuće performanse i vrlo je pregledan, čime obezbeđuje znatnu udobnost u vožnji.\nToyota Yaris je automobil po kome je ovaj proizvođač najpoznatiji na svetskom tržištu.\nU pitanju je automobil manjih dimenzija, idealan za gradsku vožnju, a odlikuje ga i manji stepen potrošnje i povoljna cena po kojoj se može kupiti.\nToyota Corolla se često pominje u kontekstu da je u pitanju jedan od najprodavanijih automobila u svetskim razmerama.\nVrlo je bezbedan za vožnju, sa unapređenim tehničkim karakteristikama, a svaka nova generacija ima nove pogodnosti.\nToyota RAV4 jeste laki terenac koji je vrlo pogodan za različite terene i snalaženje na različitim tipovima puteva. U pitanju je vrlo okretan automobil, sa dobrom aerodinamikom i male potrošnje za automobil takve snage.\nToyota Land Cruiser je za razliku od prethodnog modela teški terenac, koji je jedan od cenjenijih u svetu, sa brojnim modernizovanim dodacima i unapređene generacije.\nPored svih modela koji su već pomenuti, naša agencija obavlja i otkup svih ostalih modela Toyota vozila, tako da nas možete kontaktirati i ukoliko imate sledeće Toyota automobile: 4Runner, Avensis, Avensis Verso, Aygo, Camry, Carina, Celicia, Corolla Verso, Hilux, iQ, Land Cruiser, Matrix, MR2, Paseo, Picnic, Previa, Prius, Starlet, Supra, Tercel, Verso, Yaris Verso.